
DOPRÀ LA NESTRE IDENTITÀT 
E JE LA UNICHE STRADE BUINE 





XK Il Salon dal Parlament tal 
Cjiscjel di Udin al fás simpri la 
sô figure. Ti tocje alc dentri, cuasi 
a visáti de tante storie de nestre 
Patrie. Di plui inmo se la int che e 
je li no je par une conference, ma 
par meti neri su blanc la nassite di 
une istituzion furlane. Se, po dopo, 
i atórs di cheste presince a son i 
sindics, la ocasion e je ancjemò 
plui impuartante e vivarose, viodàt 
che propit i sindics a son la uniche 
forme restade de democrazie e de 
volontát popolár dai eletórs. La 
creazion duncje de Assemblee 
des 


la riforme dai ents locái volude 


comunitáts furlanis, jenfri 
de Regjon, e je un sucés e no un 
contentin de Serracchiani o, piés 
ancjemo, une pidade cuintri il Friàl 
dopo la sieradure des provinciis, 


*Cumo i furlans a àn un imprest une 
vore impuartant par fà sintî la lôr vôs. 
Covente pardabon savélu doprá par 
da valór ae nestre lenghe, ae nestre 
int, ae nestre tiere": al è cussì che 
il sindic di Udin Furio Honsell al 
à batiade la scree de Assemblee de 
Comunitàt Linguistiche Furlane, che 
ai 15 di Lui e à celebrade la sò prime 
sentade intun Salon dal Parlament 
dal Cjistiel plen di sindies che a àn 
pandát cu la lór adesion la voie di 
manifestà fin insom la lór identitàt. 
A son 74 i Comuns che a àn declarát 
di volé jentrà a fà part di chest gnàf 
organisim e 55 chei che a àn za 
aprovade la partecipazion. Buine 
part di chescj sindics a àn sielzót tant 
che president de Assemblee il prin 
citadin di Cjarlins Diego Navarria, 
e come so vice il so coleghe Piero 
Gerometta di Vit. 


STICÁ LIS CUSSIENCIS 
“O volinsticálacussience identitarie 
dai furlans — al à afermát il president 
tal so discors di “invistidure” — e 
afermá il valór de nestre autonomie. 
No volin jessi consideráts i *boni et 
fideli furlani” che Vignesie e stimave 
tant che siei sotans”. Par sclarî la sô 
determinazion, Navarria al à tacát 
dal prin obietif, che al & ancje chel 
istituzionál plui diret de Assemblee: 
la lenghe furlane. *Tancj le stimin 
robe di museu, ma o sin nó che o vin 
di mostrá cu lis ideis e cui fats che 
la marilenghe e je un valór, un dirit 
e une oportunitát e che e pues jessi 
ancjeun valórdi cressiteeconomiche 
pe nestre comunitát. Ma stant che la 
lenghe e je la semence di un popul, 


come che cualchidun al sta disint. 
O crót che si à di jessi une vore 
clárs su cheste cuistion: nol e il 
gnûf stàt furlan e nancje une forme 
di autoguvier. Al sarès di gnognos 
pensá che i sorestants e i politics 
a sedin cussì autolesioniscj di 
regalánus cheste ipotesi. Darest, se 
un grup dirigjent centralist al ves 
cjapát un troi dal gjenar, di sigür la 
freadure e sarès daür dal cjanton. 
No. E je une rispueste che e ven dal 
bas, di mediazion se o volés, ma che 
pe prime volte e à viodát une sielte 
trasversál no antifurlane in Consei 
regjonál, e il metisi in züc in prime 
persone dai aministradórs locái. O 
zontarés ancje une altre robute: e 
je vere che si partis de difese e dal 
ricognossiment de lenghe furlane, 
ma po dopo ancje chi neri su blanc, si 


Dree Valcic 





fevele di interés gjenerál dal teritori 
furlan ancje tai setórs de identitát, 
de economie e dal ambient. 

XK Di front ai atacs simpri plui 
fuarts ae autonomie, ae specialitàt, 
cheste assemblee e je une des dós 
gjambis de difese. La seconde e je 
ché de Regjon, e viodáts i rapuarts 
di suditance de politiche de zonte 
rispiet al podé roman, mi somee 
propit che in vuere si larà cuntune 
gjambe sole. 

K La riprese duncje de cussience 
bande di 


zovins aministradórs e je un biel 


identitarie di tancj 
segnâl che nol va scjafoiât o cirût 
di comandâ. La esperience dal 
“Laboratori di autonomie? e je 
stade une dimostrazion vincente 
di cheste gnove mentalitât. Il jessi 
rivâts a madurîun risultât come chel 


La prime sentade 
de Assemblee de Comunitat 
Linguistiche Furlane, 


un organisim pal popul furlan 


no si pues ocupâsi de lenghe cence 
ocupâsi dal popul” al à imprometût 
il gnûf president, sclarint che “achì 
no saran indenitâts ni prebendis 
di spartî, no je nissune straçarie 
pai contribuents ma chest al è un 
orghin di rapresentance cressût dal 
bas". E se si pense che intun an de 
presentazion dal emendament che le 
à istituide, la Assemblee e à savàt 
organizàsi e rivà zaromai a dási 
dongje, il procès che le à vuidade al 





lasse scaturîts. 


UN LAVÒR CHE 
AL SCOMENCE CUMÒ 
No son státs dome i sindics a da il 
benvignît ae gnove assemblee: ancje 
i conseîrs regjonài Claudio Violino, 
Vincenzo Martines e Vittorino Boem. 
Il prin al è stàt chel che al à volàt 
cun plui fuarce la costituzion de 
Assemblee presentantl'emendament 
aprovàt dal Consei, il secont le à 


de assemblee dal Cjiscjel e je une 
prime logjiche conclusion. 

K Ma la robe plui impuartante di 
chest moment storic pal Friûl e je il 
concet di fonde che al móf dut: dome 
midiant di une leture identitarie si 
puedin frontà lis emergjencis di 
vué. 

No esist une ricete economiche, e 
nancje ideologjiche, par rispuindi 
aes problematichis dal nestri Friûl. 
Dome la cussience dal rapuart tra 
teritori e popul, tra cussience e 
responsabilitát, il superament dal 
individualisim e la ricercje dal ben 
comun a dan la pussibilitát ae nestre 
int di podé pensá a un doman diviers 
di chel che la logjiche dominante e 
à tal cjáf. 

K No son altris stradis pe nestre 
zoventüt, ma nancje par noaltris. HI 


sostignude cun fuarce te Comission 
deputade, il tierg al à poiade la só 
Dut 


cas, il lavor al scomence cumò e 


realizazion cun convinzion. 


lis liniis di vore lis à tiradis propit 
Honsell intal so intervent, che al à 
metàt dongje la storie de idealitàt e 
de identitát furlanis cun propuestis 
une vore operativis. Par memoreá 
la tradizion di autoguvier al è partît 
dal Parlament de Patrie (*nassüt 
prin de Magna Charta inglese") 
e de istituzion de Contadinance 
(*dulà che la int e sielzeve sindics 
come noaltris, e duncje e somee 
la nestre Assemblee”) par rivá 
ae tradizion cultural furlane di 
Graziadio Isaia Ascoli, Pier Silverio 
Leicht, Gaetano Perusini, Vincenzo 
Joppi: un contribát declinàt ancje al 
feminin cun Lea D'Orlandi, Novella 
Cantarutti e Silvana Schiavi Fachin 
e che vué al cjate snait in studiós 
tant che Zuan Frau e Fidri Vicario. 
Ma che si è smamît in politiche 
dulà che il pinsîr autonomist - 
nassüt daspò de vuere prin intor al 
Moviment Popolár pe Autonomie di 
Pier Paolo Pasolini, Josef Marchet e 
Zuanfranc D'Aronco, e po disvilupát 
di Tiziano Tessitori — nol cjate vué 
une vós uniche, ma si piert in tancj 
riui diferents, dispès in lote fra di 
lôr. “Che la Assemblee e fasi sint 
cun fuarce l'interès dal Friül a 
rinfuargà i siei as di comunicazion 
di stradis e feradis e a meti dongje i 
gjestórs dai servizis publics di rét" al 
à auspicát Honsell: e cheste e je za 
une propueste — anzit dós — di meti in 
discussion te gnove Assemblee dai 
Furlans, che no viót la ore di lavorá. li 





ITALICUM: 


une “mission impossible" 
par dôs minorancis 





L'Italicum par sigür nol à tant che 
obietîf chel di zovà aes minorancis, 
ni politichis, ni linguistichis, dal 
Stat talian. Ma chestis minorancis a 
son: e a varessin di jessi lis primis 
a sburtà par jessi ricognossudis a 
nivel di rapresentance. Cualchidune 
lu à fat: trentins e sudtirolés a àn 
otignît il coleg eletoràl unic inte 
lór regjon e cussì i valdostans. 
Invezit i parlamentàrs dal Friàl-VJ 
no àn nancje provát: miór no là a 
movi pucis, si sa mai che nissun si 
inacuarzi... 

DIVISION E invezit la int si è 
inacuarte che la fertaie aromai e je 
fate, e cun la division de Regjon in 
doi coleçs eletorài pratichementri 
definitive, sedi la minorance 
slovene che ché furlane a son 
stadis minoradis inte lór capacitàt 
di esprimi un lór rapresentant ae 
Cjamare dai Deputáts, che inte 
prossime legjislature — se si fasarà 
la lec — e sarà la uniche eletive. I 
slovens a vevin provát cu la senatore 
Tamara Blazina a cirî di costruîsi 
une *risierve" par rivà a un elet: ma 
i numars dal Italicum a son masse 
pengs par garantîlu, e la Blazina e 
à scugnît gloti l'inseriment tal so 
coleg di 44 comuns furlans, gjaváts 
al teritori de Provincie di Udin. 
Dificil a chest pont pai slovens rivà 
a puartà a Montecitorio un dai lór, se 
nol sarà metàt tant che cjáf di liste 
inte liste blocade dal Pd. “Mission 
impossible” o cuasi. 

INDURMIDÎTS_ Se almancul 
i slovens a àn tentát, i furlans in 
Parlament intant a durmivin: e il 
teritori de lór comunitát linguistiche 
al è stát concját brutalmentri in doi 
e i 12-15 mîl véts di preference 
necessaris a saran dificii di racuei. 
La uniche soluzion, ma la sfide e je 
pardabon dificile istès, e sarès ché 
proponudedalconseîrregjonalsloven 
Igor Gabrovec: creà un “liston” des 
comunitàts linguistichis regjonáls, 
che al meti insiemi furlans, slovens 
e todescs. Une propueste che e lares 
sclaride e dibatude, cence prejudizi: 
ancje parce che, se l'Italicum al 
passarà, no son alternativis. M «© 


W.T. 

Il lat al va.... in polvar: la ordenance 
UE che e permet di fà formadi 
cun chel e lis conseguencis pe filiere 


Margherita Timeus 





No si sa se al è il periodi storic (che, 
cul davoi des bandis di Atene, la 
Europe nol è che e sedi gran ben 
volude), o che forsit i furlans a viodin 
ros dome a pensà al cás disgraciát 
dal Tocai. 

Fat al è che cuant che a son 
jessüts titui che a disevin di “UE: 
in Italie formadi cun lat in polvar”, 
a nó furlans (e no dome a nò, par 
dut il “stivàl”) al è partit un fastidi 
gjenerál, ducj alarmáts pe idee che 
il nestri patrimoni agroalimentàr - il 
plui preseát dal mont - al puedi jessi 
stracát dai cavîi di cuatri burocrats 
a Bruxelles. 


NO AL ALARMISIM 
Forsit, però, prime di fási cjapà dal 
panic, al è il cás di fà un pocje di 


clarece. 
Dut al scomence cuntune 
procedure di infrazion che la 


Comission Europeane e à vierzàt tai 
confronts de Italie, par vie di une 
lec (la numar 138 dai 11 di Avril 
dal 1974) che e viete aes industriis 
talianis di doprá lat in polvar, ancje 
parzialmentri, par fà formadi. Leg 
che e sarès une distorsion tal marcjàt 
comun de UE, che e fasarès cuintri 
ae “juste concorence". 








xu 
DAL LAT AL POLVAR 


A son dós tecnichis par secjà il lat. 


€ Roller-dry Doi cilindris a altis 
temperaduris (fin a 150?) zirin in sens 
ledrós un cul altri e a secjin le aghe dal 
lat. Il procés al cause des alterazions 
proteichis; chest lat in polvar al é 
doprát te lavorazion de cjocolate. 


€ Spray-dry La tecniche principál 
doprade tal cjamp alimentár. 

Il prodot, lat o altri, al ven butát a gotis 
a pression dentri di une cjamare li che 
e rive une butade di aiar cjalt che al 
secje le aghe a colp formant il polvar 


TI Licuit 


Aiar cjalt — 










Cjamare 
di essicazion 


Pale 
rotante 
par sparnicà 
miór il cjalt 

E chest - tant par sclarî - no vàl dî 
obleà nissun a doprà il lat in polvar 
impen dal lat, ma dome da une 
pussibilitàt in plui. 

Dit che - clarementri - il formadi 
fat cul lat in polvar nol è dal sigàr 
velen (il formadi fat cun lat fresc no 
controlát al sarès ben piés...), e val la 
pene di impensási che za di cumò, su 
lis nestris taulis, a son formadis fats 
cussi, parce che la lec e viete il lat 
in polvar ai produtórs talians, ma no 
dis nuie sui formadis di importazion 
(dome indicazion in etichete, ma sól 
se finîts di lavorà in Italie). 


UNE OCASION 
DI MIORAMENT 

E alore - forsit - cheste iniziative 
europeane e podarès jessi ancje la 
ocasion, pal nestri Parlament, di fà 
buinis normativis plui severis su 
lis etichetis, di mát che - forest o 
nostran che al sedi - il consumadór 
al puedi savé cemát che chel toc di 
formadi al è stát fat e sielzi “in sience 
e cussience". Parcé che il formadi 
produsüt in maniere industriál cul 
lat in polvar in gjenerál al coste 
di mancul, e vé formadis di cheste 
fate (e a son za) e je une sorte di 
concorence sleál tai confronts dai 
nestris formadis di cualitàt. 

Unaltrielementimpuartant di tigní 
iniment al è che i nestri formadis plui 
tradizionái e preseáts a àn in pratiche 
ducj la denominazion IGP, DOC o 
DOP, che al vàl dî che - a mancul 
che no sedin trufis bielis e buinis - 
par podé vé chel non i produtórs a àn 
di aderî a “dissiplinàrs” specifics, no 
son sants, e a mancul di no jessi tant 
pandolos di scambiá un Parmigiano 
Reggiano DOP cuntun “Parmesan” 
fat in Australie, su la pastesute i 
talians a laran indevant a gratà chel 
formadi emilian tant bon fat di plante 
far cun lat crt. Stesse robe pal nestri 
Montàs, pal Asiago, pal Gorgonzola 
e par chés altris perlis de tradizion 
casearie nostrane. 

Alore, cheste volte - forsit - impen 
che inrabiási cun Bruxelles, cjapin 
la ocasion par fà un tic di informazion 
alimentár, spiegant a la int la 
impuartance di informási ben su ce 
che si compre, e par fà pression par 
vé regulis simpri plui claris su ce che 
si cjate tai negozis. Il 


l| picul —produtór: 
«Nissun panic, anzit 
la ocasion par marcá 
miòr la nestre cualitàt» 


y iiem 








O vin domandát - tant par vé la vós 


di un che al sa di ce che si fevele - 
a Sebastiano Crivellaro, afinadór di 
formadis di malghe di alte cualitát, 
che al lavore fra Sauris e Fors Disore, 
ce che al pense de cuistion. La só 
opinion e je ben clare. 

*Dopo che e je jessude la notizie, 
ogni di cualchidun in negozi mi 
domande de cuistion, al vàl sintísi 
di che i nestri formadis a restaran 
compagns" nus conte. “E jo no rivi 
a capî la reson di chest panic. Anzit, 
par me e pues jessi la ocasion di 
marcá ancjemò miór la diference tra 
prodots di cualitát e robe industriál. 
Invezit che inrabiási, cheste e sarès 
la ocasion par pretindi ancjemò plui 
clarece su lis etichetis e spiega a la 
int che cuant che si compre e val 
fate ché picule fadie di informási ben 
su ce che si met tal carel. Tant pai 
formadis talians a son i dissiplinárs: 
nol esist un Parmigiano fat cul lat 
in polvar. A pat di comprà propit 
“Parmigiano” e no un “plui o 
mancul". Ma chel al sta al cjàf di 
cui che al compre". 

*Dut cás" - al zonte - *se si à tante 
póre dai mategs de industrie, la 
soluzion e je facile: baste selezioná 
pigui produtórs locái, che a lavorin 
piculis cuantitáts e tu ju ás dongje e 
si viót cemát che a lavorin. Che se si 
compre ben, di cualitàt, su rapuarts 
di fiducie, e si jude la economie locál 
o sin ducj plui contents, UE o no...". 
Bee M.T. 





TURISIM E 


ALBIERCS 


DIFONDÜTS IN MONT 


David Zanirato 





AL Pi ga 
Y 





* Un flum di milions di euros, 
deviát in mil riui. Ma, in struc, sono 
coventáts? Sonorivátsagjenerágnove 
economie? Domandis che si fasin 
un tic ducj cjalant i cás che a tegnin 
bot sul teritori de mont e no dome. 
La cuistion dai Albiercs difondáts, 
ché dai consorzis turistics tant che 
Carnia Welcome o societáts tant che 
Euroleader a stan fasint discuti e 
inrabià un grum di int. O stin fevelant 
di ents beneficiaris di une schirie di 
contribüts regjonái, stanziaments 
nazionái e finanziaments europeans 
che tai ultins dis agns a son láts par 
ristruturazions, gnovis costruzions, 
manifestazions, promozions. Tancj 
di chei bégs che si fas fadie a 
contáju ducj. Tachin par esempli dai 
Albiercs difondîts, cheste tipologjie 
di ricetivitát nassude propit tes monts 
de Cjargne dopo il taramot su idee di 
Leonardo Zanier che a Maranzanis di 
Comelians al veve tacát a pensá a un 
sisteme par recuperá lis tantis cjasis 
lassadis bandonadis. Ae fin dai agns 
90 si rive insom ai prins progjets, 
lis primis legs e chescj albieres a 
scomencin a vierzi lis lór puartis... 
Sauris, Comelians, Sudri. 
INUMARS Jllconcetalesemplic: 
il comun al met adun i priváts che a 
àn cjasis che si podaressin ristruturà, 
al presente un progjet ai uficis di 
Triest, al partecipe al bant e se lu 
ving al permet ai proprietaris di tirà 
fin al 50% de spese sostignude pai 
lavórs, cul vincul però che la cjase 
comedade e resti par almancul dîs 
agns al servizi dai turiscj. Tal 2006 
a son cinc chei in vore par cuasi 
500 puesc;j jet, 1.500 rivadis, 8 mil 
presincis e un tas di ocupazion des 
cjamaris dal 5,2% ("rivadis": numar 
di clients, "presincis": lis gnots che 
a son restàts ndr). Il model duncje al 
somearès rezi, la Regjon e continue 
a invistî, si preparin altris bants pe 
creazion di gnovis struturis e pal 
consolidament di chés esistentis. Di 
Forgjarie a Tarvis, di Claut a Paluce 
al è dut un moviment. E cussì si rive 
in di di vué a 20 Albieres difondáts, 
cuasi 1.700 puescj jet e turiscj 
che ae fin dal 2014 a àn passát lis 
43.700 presincis. Trops bégs sono 
státs spindüts? Intune cunvigne dal 
més di Marg promovude de Regjon a 
son stats fats i conts: 23,7 milions di 


(CC Y Sym 


euros riváts de Union Europeane plui 
centenárs di miárs di euros zontáts 
ogni an de Regjon pes Cooperativis 
di gjestion des struturis. 

IPROBLEMIS E chiatachinlis 
pucis. Lassant di bande lis polemics 
leadis ae inoportunitàt che conseîrs 
regjonài a sedin stàts presidents di 
cooperativis che a àn usufruît des 
palanchisdeRegjon...Ma,cemfatche 
si domande la int, va ben il contribát 
che al covente di incentîf a comedà 
lis cjasis (e che al permet di fa zirà 
la edilizie e l'artesanát...) però o sin 
intun mont dulà che il libar marcját al 
dovarès regola il züc. Cussì come che 
i albiercs tradizionái a scuegnin sierà 
iconts ae fin dal an cui unics provents 
de lór ativitát, ancje pes cooperativis 
dai Albieres difondáts al à di valé 
il stes principi. Invezit, an dopo an, 
par taponà lis busis di belang a son 
rivàts i jutoris de Regjon. E mighe 
gjugjulis. Disparitàt di tratament 
che un grum di operadórs turistics 
no sopuartin plui. 

TAS DI OCUPAZION BAS. 
Se a dut chest o zontìn il fat che il 
tas di ocupazion des cjamaris dopo 
un aument tal bieni 2007-2008 (ator 
dal 10%), al è tornát a calà fin al 6% 
l'an passât, si pues intuí che forsit il 
zûc nol val masse la cjandele. E no 
stin a dismenteási che no dutis lis 
cjasis comedadis a continuin a ospità 
i turiscj. Cualchidun dai priváts, finit 
il vincul, lis dopre pai siei comuts. 

Ma begons, come che o disevin 
prime, a son rivàts ancje a altris ents 
dal teritori clamáts a fà politichis 
turistichis par fà cressi la economie 
dal teritori. Events, promozions, 
publicitàt che dal sigàr a son 
coventàts par puartà int, animà 1 
paîs, fà cognossi la mont. Però ancje 
chi al tocje vé un control, elements 
che a testin la validitàt di ce che al è 
stát fat e il rindiment dal invistiment. 
Un su dut al pues testemoneá a 
favór o cuintri: il dát des presincis 
turistichis tal teritori. Ce disial? Tal 
2006 tra Cjargne e Tarvisian a jerin 
stadis 235 mil rivadis e plui di un 
milion e dusinte presincis. Tal 2014? 
195 mil rivadis (mancul 17%) e 626 
mil presincis (mancul 47%). O podin 
tirà in bal la crisi, il maltimp, dut ce 
che o volés. Al reste il fat che i conts 
no tornin propit... I 

Ce che al bol tal cjamp 
vitivinicul regjonál. 


La cuistion des Doc, a partî dal Pinot Grîs 





EE E re PI: 


Il non de ipotizade Doc interregjonàl 
dal Pinot Grîs? “AI varà di jessi un 
non bon di podé spagalu a nivel 
internazionál", al rispuint l'assessór 
regjonàl ae Agriculture Cristiano 
Shaurli jentrant tal merit di une 
cuistion che tal setór dal vin e fás 
discuti in chescj timps. Dut cás, al 
rimarche, la partide impuartantone 
su chest pont e je ché peade al podé di 
peraule e di decisiontal ambit de Doc. 
E cheste *e à di jessi assoludementri 
paritarie”, al puntualize, tra Friül- 
Vignesie Julie, Venit e Trentin-Sud 
Tiról, lis trê regjons che, seont un biel 
trop di produtórs, a varessin di metisi 
insiemi par fá nassi la gnove Doc. 
Une paritát che Shaurli al considere 
“propedeutiche e impressindibile” 
par fà la indenant il procès, cussì 
come “il ricognossiment de Doc 
Friül". La paritàt di vôs in cont de 
Doc dal Pinot Grîs, al considere, ‘e 
evitarès di fà sucedi ce che al è stàt 
cul Prosec, ven a stài che un póc ae 
volte il podé decisionál al e finit tes 
mans di un unic teritori". 


LA PRODUZION PLUI 
IMPUARTANTE 
Dut cás, l'assessór al invide a meti 
a füc la cuistion dentri di une suaze 
dulà che “o vin di lavorà insiemi 
par ripuartà il nestri Pinot Grîs a un 
ricognossiment slargjàt di cualitàt”. 
Cun di fat, la produzion vitivinicule 
plui impuartante de regjon dal 









Lis vîts coltadis in Friùl, par etar 


a Glera B. TI 
(Prossec) erlot 
4o15 ha $74ha Neri 
2.459 ha 
Chardonnay Tocai 
1.301ha Furlan ; 
1.595 ha altris 
4.766 ha 
Sauvignon Cabernet 
1.262 ha Franc 
1.122 ha Ref 
efosc 
Cabernet 804 ha 
Sauvignon 
589ha Pinot 
Blanc 
506 ha 


Dáts: Common Agricoltural Policy, European Wine Sector, 2014 

pont di viste de cuantitát — a son 
6 mil etars dedicáts a chest vin — 
e je calade un grum cussì come la 
percezion de sô cualitát. Al è chest 
il probleme che o varés gust che 
ducj si cjapassin a pet. Su la cure, 
ven a stái la Doc, si pues discuti 
e o continuarai a confrontámi cun 
ducj". Si capis, al va indevant, che 
passá de etichete Igt — che a son 
in tancj cumò a produsi il Pinot 
cussì — a ché de Doc “al vàl dî, 
semplicementri, dissiplinaris plui 
sevérs, plui garanzie di cualitát e, 
sore il dut, plui controi”. Tant a dî: 
dulà isal il probleme se ae fin une 
plui alte cualitát e fás cjapá fuarce 
comerciál e di imagjin a chest vin? 
“O ricuardi che — al resone Shaurli 
- il Prosec cumò al è deventát origjin 
di vuadagn sigür par cetancj di lôr, 
stant che in 5 agns si è passáts di 800 
a 3.750 etars di vignal di Prosec". 

LA PARTIDE 

DE CUALITÀT 
Che po, in prospetive, la Doc e “varès 
di significa ancje metisi dacuardi su lis 
cuotis di produzion e sula promozion”. 
Dal sigàr a son bielzà produzions di 
grant valór in cont dal Pinot Grîs e 
l'assessór lu amet, ma al evidenzie 
ancje che “il gno compit al è chel di 
pensáa dutil setór vitivinicul regjonal, 
soredut cuant che la produzion, come 
in chest cás, e je dal pont di viste 
cuantitatif la plui impuartante dal 
Friàl-Vignesie Julie". 

In struc, duncje, sul Pinot Grís si 
zuieune partide par dai “plui cualitàt 
ae produzion cun dissiplinárs sevérs 
e cun controi par ducj compagns; 
tornà a dà une nomee internazionál a 
chest vin; meti prin di dut cundizions 
che cence di chés no si va di nissune 
bande: la Doc Friàl e un podé 
decisionál paritari”. E 


Fiers in aghe pe Doc dal Friûl 
































“x Sul cont de Doc Friûl — che le à 
domandade i produtórs cu la fuarce 
di 1.700 firmis -, l'assessór al furnis 
i inzornaments, tignint cont di 
cualchi date fondamental. Ai 13 di 
Mai státs, il Consorzi pe Doc Fvgalà 
presentát dutis lis cjartis in Regjon 
e li si è lats indevant di buride — 
ancje scoltant la osservazion che e 
je rivade di meti tal dissiplinár la 
denominazion par sloven —, tant che 
dutis lis cjartis a son stadis spedidis 
al ministeri — par mail certificade 
e par pueste racomandade — ai 
16 di Jugn. Po il Ministeri al à 
spietát un més par domanda, ai 15 
di Lui, une integrazion in merit e 
une richieste di *delimitazion de 
zone di imbutiliament pe Ribuele 
zale spumant e spumant", une 
delimitazion che e à dibisugne dal 
66% de superficie totál dai vignái. 
E al è su chest pont che si stave 
lavorant ai ultins di Lui, cun ché che 
une riunion de comission tecniche 


a Rome e fos pussibile tai prins dîs 
di Avost. 

Dut cás, al sotlinee Shaurli ancje 
in cont des polemichis saltadis 
für in Lui par vie che il Comitàt 
nazionál vins nol à cjalát il dossier 
te riunion di metát dal més, dopo 
che chest Comitàt al varà fat il so 
esam de cuistion, se la conclusion e 
sarà positive “la strade no je finide 
". Cun di fat, si à di 
publica il dissiplinàr provisori su 


par vé la Doc 


la Gazete uficiàl e spietà 60 dîs 
pes osservazions. Se nol vignarà 
indevant nuie, passáts i doi més 
il document al sarà metàt sul sît 
Internet dal ministeri e inviát ae 
Comission europeane par vie che al 
bisugne vé il sô paré. Dome cuant 
che a tornaran indadr lis cjartis di 
Bruxelles, se il judizi al sarà bon, si 
podarà dî di vé la Doc Friül, ancje 
se — intant che si spiete la Europe - 
al è pussibil vé une tutele transitorie 
de produzion. ll eè A.F. 





I indipendentiscj dal "Parlament 


Furlan" a vierzin lis puartis ai 


autonomiscj. E Anzil al jentre... 


Dree Venier 





Novitàt par i indipendentiscj dal 
ParlamentFurlan,laautoproclamade 
par 
"für des istituzions e des 


assemblee rapresentà i 
furlans 
segretariis dai partîts, fondade su la 
partecipazion di ducj". Nassude cun 
intenzions dome indipendentistis, 
cumò, cuntune modifiche dal só 
statàt, si vierc ae partecipazion dai 
autonomiscj. 

Il Parlament al jere nassàt daür 
dal sburt dal referendum on line pe 
indipendence dal Friàl dal Otubar 
passát: vie par ché votazion, a son 
stats elets ancje i 11 "parlamentárs" 
che cumò a sentin idealmentri te 
assemblee. Il risultàt dal referendum 
nolèstàtun numaron: a àn rispuindàt 
sù par jù 7.000 personis, ma ai 
"referendaris" ur interesse vé rivát 
'. Cun 
di plui, vie pe consultazion a àn 


a parti cuntune "piere miliár' 


tesserát ae associazion 1.200 di lór. 
Par fevelà de svolte o ai incuintrát 
e fra i 


Adriano Biason, "ideolic" 


fondadórs di Parlament Furlan. 

Adrian, o jeris partîts a brene 
vierte cul indipendentisim, e 
cumó o vês za frenàt cjapant , 
dentri chei che a disin di jessi 
"dome" autonomiscj. Cemùt mai? 

No vin frenát, ma o vin 
semplicementri invidát chei furlans 
che a crodin te autonomie. Il nestri 
obietîf al è simpri un Stàt furlan, ma 
il Parlament al à di jessi viert a ducj 
chei che i tegnin al Friùl. 

O vevin capit che il Parlament 
ché di puartà ae 
indipendence dal Friùl. Parcè un 


al veve 


autonomisti varessial di iscrivisi? 

Cumò la maiorance dentri dal 
Parlament e je indipendentiste, se 
tal futàr e sarà autonomiste si fasarà 
cussì. Il Parlament al à di jessi la 
cjase dai furlaniscj. 

A chest pont ti domandi ce che 
al è un furlanist... 

Chel che al val che il Friûl al 
vadi indevant a esisti come popul, 
identitàt e teritori. Su cemát fálu 
a puedin jessi rispuestis diviersis, 
apont. 

Ma alore se a jentraran i 
tancj autonomiscj che a son, 
il Parlament al deventarà 
autonomist... 

No crót. Atenzion: autonomiscj 


a son 1 partîts, autonomisc] a son i 


gjornái, parce che a son tancj interés 
ator. Il nestri Parlament al è fat di int, 
di citadins, e par me la int libare e je 
pe indipendence. 

O sés critics su la Assemblee 
des Comunitàts Linguistichis, 
parcè che e je fate di sindics, 
ma dopo o invidais sindics tant 
che Navarria e Anzil (che al à 
aderît) a partecipà al vuestri 
Parlament... 

La cuistion no je la Assemblee ma 
i gjornái: a fevelin di jé tant che un 
Parlament furlan. Bisugne invezit 
jessi corets: “Parlament Furlan” al 
è il nestri non, e daùr al è un progjet 
ben definît. In cont de Assemblee, 
no vin nuie cuintri però e je fate di 
sindics che par une buine part a fasin 
riferiment a partîts talians. Viodarìn 
ce che a fasaran. 

Pal futùr o stais preparant lis 
gnovis elezions pal Parlament, 
in Otubar. Cuntune novitàt: no 
sarà dome une consultazion 
digjitàl... 

Sì, chest an o pontin a vé bussulots 
pal vót in ogni Comun furlan, in 
ambients publics, di mát di fâ la 
votazion ancje cussì. Chest an no 
si votarà pe indipendence ma pal 
Parlament: ducj a puedin candidási. 
Po dopo, te schede e sarà ancje une 
domande su la indipendence, ma 
chest colp in secont plan. 

Par jessi un moviment in 
"natif digjitâl" 
vuestris pagjinis Facebook no 


pratiche tes 
baline tante int... 

Tu tu pensis ai “mi piace" di une 
pagjine cualsisei. La nestre e je une 
pagjine politiche (Republiche dal 
Friûl - Repubblica del Friuli) e lis 
robis a son plui dificilis. Se si fâs il 
confront cun chés dai partîts politics 
regjonài, dome il M5S al à sucès plui 
di nó. 


LA ADESION DI ANZIL Vie 
pe interviste o vin fevelát de adesion 
di Mario Anzil, sindic di Rivignan- 
Teor, che al à inviat il moviment Tutti 
per il Friuli par fâ une Regjon Friûl- 
Triest sul model di Trent e Bolzan. 
Sindic Anzil, lui isal autonomist 
o indipendentist? 

Jo no soi indipendentist (al plui mi 
plasaressin i “Stats Unîts di Italie") 
e forsit nancje autonomist. Jo o soi 
pe sovranitát dal popul, che plui 
si esercite di dongje, miór al è. In 
chest sens, il Comun par me e je la 
istituzion ideàl. 

Parcè aial aderît a Parlament 
Furlan? 

Parcè che e je une associazion che 
itenae identitát dal Friûl e jo o aderìs 
a dutis chés cun chel intent. Par me 
no esistin biei o bruts, impuartants o 
mancul impuartants. Bisugne superá 
lis divisions che a impedissin e a 
impediran il disvilup dal Friül. La 
uniche sperance e je dási dongje. HI 

«LA LENGHE FURLANE E SARÀ SPARIDE IN TRÉ GJENERAZIONS 
SE NO SI FASIN INTERVENTS DECIS». 
LALARME DI SIMONE DE CIA 


Dree Venier 


Il més stát pal special su la ricercje 
sociolinguistiche sul ûs de lenghe 
furlane, fra i altris, o vin sintàt il paré 
di Simone De Cia, student dotorant 
in linguistiche te universitàt di 
Manchester (al moment assistent 
insegnant di  sociolinguistiche). 
Simone al à finit di póc un master 
li de SOAS, Universitàt di Londre 
su lis lenghis in vie di estinzion, 
sul lór mantigniment e su la lór 
rivitalizazion. Propit par vie di 
cheste specializazion, o vin decidàt 
di aprofondî cun lui cualchi aspiet de 
ricercje su la lenghe furlane. 

De Cia, in tal so studi dal 
2013 (“La vitalitàt dal furlan 
te provincie di Udin. Un studi 
sociolinguistic”), lui alàstrolegat 
la sparizion de lenghe furlane in 
trè gjenerazions... 

Purtrop, viodáts i gnáfs dats o soi 
ancjemo di ché idee, ven a stài che 
la derive linguistiche ("language 
shift") dal furlan a pro dal talian e 
je daûr a là indevant: un cambi di 
lenghe, dulà che dut un teritori al 
bandone une lenghe a pro di une altre 
che e ven percepide tant che plui 
prestigjose. Une derive linguistiche 
e je un procès reversibil dificil 
di invertî, massime intun contest 
sociolinguistic tant che il nestri, ma 
o crót che misuris incisivis e soredut 
imediadis di politiche linguistiche, 
se aplicadis, a puedin ancjemò salvà 
la lenghe furlane. 

Cemát judichial i coments ae 


de 


Universitàt di Udin: si è fevelát 


indagjin sociolinguistiche 
adiriture di un sbale cultural in 
favor de lenghe furlane. 

Jo o dîs di fa une vore di atenzion 
parce che un otimisim ecessîf al 
podarès jessi letál pe marilenghe. 
AI è il pericul che lis istituzions a 
vadin indevant a aplicá politichis 
linguistichis dome di valór simbolic 
(traduzion di volantins e libris, cartei 
bilengái, une ore di furlan opzionál 
intes scuelis e v.i.) e che la opinion 
publiche e consolidi la idee che il 
furlan, jessint vitàl, si pues imparà 





A) Trop fevelistu furlan vie pal di? 
(cerclis cun valórs in percentuál) 


plui 
(Ol 1524 45-54 Pe 
| =50% | agns agns 

agns 


simpri 





dispes 





cualchi , 
volte ` 


di 
ràr 








mai 





©LPdF 











LaPatrie M lli 
ti 


falli 


dallriül dit 


par strade in etát tarde, e duncje a 
sielzin di fevelà talian ai lôr fis de 
nassite. 

Un dai dats positifs vignùts für 
de ricercje al è stàt chel dal ùs 
regolár dal furlan di bande de 
fasse di etàt 18-29 agns, miòr di 
chel dai over 30. Une inversion 
di tindince: ce pensial? 

Chest dat al è ingjanós. Di fat 
no je stade testade la competence 
linguistiche efetive e l'às dal furlan 
de bande dai feveladórs. Se un zovin 
furlan al dopre la formule “mandi, 
cemüt?" ma dopo al continue la 
isal un 


conversazion par talian, 


feveladór furlanofon regolàr? I 


zovins, cence sintî il preconcet 
bande il furlan, lu metin dentri ca e là 
par cuincá il lór talian cun alc de lór 
cognossince passive de marilenghe, 
par creâ une lôr identitát regjonál. 
Intal gno studi dal 2013, competence 
e ûs a son stadis testadis in dôs 
domandis separadis. La prime, su la 
cognossince ative o passive dal furlan 
de bande dai feveladórs, e da risultáts 
simii ae ultime investigazion, che a 
gno paré no je un festival de ligrie. 
La seconde domande su la frecuence 
dal üs cuotidian dal furlan, e pant 
invezit un ûs scjars dal furlan inte 
vite cuotidiane dai zovins (grafic A 
inte pagjine). 

Tal gno studi, une domande e jere 
par autovalutà la lór abilitát di fevelà 
par furlan, e i zovins no si sintin 
sigürs tal fevelà la marilenghe e la 
maiorance relative (33%) e valute 
la sô competence tant che suficiente 
(grafic B inte pagjine). 

Cun dute probabilitàt, il dat de 
ultime ricercje al è une conferme 
de cressite dai semi feveladòrs dal 
furlan. E cuant che chescj zovins 
a varan fis, a comunicaran cun lór 
inte lenghe dominante là che a son 





corints (il talian) e no inte lenghe 
là che si sintin insigàrs in tiermins 
Par 


esempli, voaltris no lais a fevelà il 


di competence linguistiche. 


todesc ai vuestris fis se lu savés dome 
"avonde". Chest al fás viodi a clàr 
che e je une situazion di "language 
shift" (derive linguistiche). 

O confermi la mé opinion su la 
sparizion cuasi totàl de lenghe furlan 
in tré gjenerazions cence l'intervent 
decîs des istituzions par salvále. 

Il*cuculdür"fatde popolazion 
plui in etàt che e va indevant a 
fevelálu, ce jutori puedial dà? 

In sociolinguistiche, nol esist il 
concet di cucul dûr. In Friül a son 
feveladórs parsore dai 60 agns che 
a doprin in maniere universál il 
furlan, ma no son une garanzie pe 
sorevivence de lenghe. I cucui dárs, 
invezit, a podaressin jessi une zone 
dulà che dute la popolazion, dai 
0 ai 99 agns, e fevele la lenghe in 
maniere corinte e dispès, li che la 
lenghe e sedi doprade in mát naturál 
e espressîf intes conversazions di 
ogni di a ogni nivel. 

Cjapin in considerazion i fruts. Il 
fat di no doprá il furlan cui compagns 
di züc ripuartát intal studi al segnale 
a clár un stát di soference: i fruts 
cuasi simpri a àn miór la lenghe di 
chei de stesse etát rispiet a ché dai 
gjenitórs. Cun di plui, i fis talianofons 
a influencin l'üs de lenghe dai lôr 
parincj, che ancje se furlanofons 
(nonos comprendîts) a passin al 
talian fevelant cun lór. In chest 
mt, i fruts no àn un input linguistic 
suficient par furlan par podélu acuisî 
in maniere native. E se une lenghe no 
à plui feveladórs natîfs (intal nestri 
cás, fruts che la lór marilenghe e je il 
furlan) cheste e je za tecnichementri 
muarte: e je dome che une cuistion 
di timp prime che e sparissi dal dut. 


Intune situazion di “language 
shift" si passe di cui che al à une 
competence linguistiche otime, a cui 
chele capis ma nole fevele, a cui che 
nancje le capis, e al è chel che al è 
dara sucedi: la ricercje e ateste che 
cheste percentuál e je daür a cressi. 
de 


grande 


Daür però, 


de 


popolazion no à plui problemis 


ricercje, 
une maiorance 
cul furlan, ancje fra lis personis 
plui studiadis... 

Intal gnáf studi al è stát ripuartàt 
un ûs plui grant dal furlan de bande 
di chei che a àn un alt nivel di 
istruzion. Il dat al è il risultàt diret 
dal indebiliment dal preconcet viers 
dal furlan. Chest però al val dî 
une situazion plui neutràl, cuasi di 
indiference viers la lenghe, no une 
tindince sociolinguistiche positive. 
Se di une bande e puarte teren 
fertil par politichis linguistichis di 
implementà intai prossims doi agns, 
di chel altri al podarès puartà a une 
muart cuiete e cidine de lenghe: 
cence lis justis (e sveltis!) politichis 
linguistichis, di par se nol baste a 
salva la marilenghe. 

Cualis podaressino jessi sieltis 
eficacis di politiche linguistiche? 

Al covente puartá il furlan di 
un plan storic culturàl a un plan 
socioeconomic. Bisugne tacá de 
scuele cu la alfabetizazion e l'üs 
dal furlan par impará une altre 
dissipline. Pe sfere economiche si 
podaressin studiá disgravis fiscái 
pai priváts che a decidin di doprálu 
sul lavor: insegnis  publichis, 
menüs bilengài e vie indevant, e 
vincolà lis risorsis economichis 
destinadis a avigniments publics 
e associazions al ûs parziál o totàl 
dal furlan. Istituf un patentin di 
bilinguisim che lu valorizi tant che 
competence in plui possedude di un 
lavoradór, su model dal Sud Tixól. 
Infin pai media, programs televisîfs 
di almancul cuatri oris in dì, sedi di 
intratigniment che di informazion, 
e potenziá la presince dal furlan su 
internet e gjornái. E 





B) Cemát fevelistu il furlan? 
(cerclis cun valórs in percentuál) 

TL "Mittelfest 2015" 
al rinfuaree | us de lenghe 
furlane ste (e comunicazion 
che te propueste dai spetacui 


— ——- Redazion 








TAVAN INTUN DISSEN DI GIOVANNI DI LENA 


La edizion 2015 dal Mittelfest, 
davuelte dai 18 ai 25 di Lui, 
rinfuargát ancjemó di plui lis sôs 


eà 


lidrîs multiculturáls e plurilengáls. 
Chest an lu à 
spazi, te comunicazion e te propueste 


fat dant simpri plui 


dai events, ae lenghe furlane e a chés 
altris lenghis dal teritori dal Friül: 
il sloven e il todesc, in gracie ae 
colaborazion cun l'ARLeF (Agjenzie 
Regjonal pe Lenghe Furlane). 

Il protocol di intese tra i doi 
organisims al à fat in mt che 
dentri dai materiái di comunicazion 
dal festival, ancje tal sît internet, 


` 


la lenghe furlane e à cjatât plui 
spazi. Il teme di chest an, la aghe, 
al è stât “comentât” di cualchidun 
dai plui impuartants poetis furlans 
(Federico Tavan, Pierluigi Cappello, 
Maurizio Mattiuzza, Stefano Moratto, 
Amedeo Giacomini) cuntune schirie 
di poesiis dentri dal sît di Mittelfest. 
In particolâr, al poete di Andreis, 
mancjât tal 2013, al 
un totem, metût a Cividát tai lûcs dal 


è stát dedicát 


Festival, cuntune sò poesie cetant 
biele (Penseir pa la fin dal an) e 
un so ritrat fotografic di Danilo De 
Marco. A son stàts previodüts ancje 
messags di salàt par furlan e in chés 
altris lenghis de Regjon sul imprim 
dai spetacui. 

In fin, tré i spetacui in cartelon 
che a an doprát la lenghe furlane. Il 
cjantant Loris Vescovo (Targa Tenco 
2014) presint in “Colonie” (leturis, 
musiche e bodypainting sul svindic 
di Clauian dal 1945), componát in 
colaborazion cun Giorgio Olmeti 
e Valter Sivilotti cul cjangonîr di 
viag  *Aghe.Voda.Ujé" — (Progjet 
speciál Mittelfest 2015). In cartelon 
ancje “Su e jù”, 
Paolo Pasolini, cun tescj par furlan, 


un recital par Pier 


provencál e talian par cure di Alex 
Grillo e Francesca Breschi. B 


PENSEIR PA LA FIN DAL AN 


di Federico Tavan 


NO ME FERME MAI 

A FÀ BILANCUS. 

E SOI UN FLUM 

CHE ZINT A 

MURÍ 

INTAL MÁR 

AL MOZENA 

SGRIFA 

CARECA 

CLAPS 

CENCA PENSÁIE SORA 
UN PARCÉ 

S'A VAL LA PENA 
S'AL RIVA ADORA 

S'A SE FERMA PRIMA 

L'ISTAT A MUSEIS 
DI RENATO 
GARIBALDI, 

PONT DI RIFERIMENT 
CULTURAL 
IN CARGNE 


David Zanirato 





Di un pàr di agns incà, undis pe 
precision, al è deventàt un pont di 
riferiment par cui che di Istàt nol vàl 
rinunzià al confront e a inricjîsi di 
culture. Il Bosc di MuseisaCurguvint, 
fuartece dal apicultór e spirt libar 
Renato Garibaldi, al propon tai més 
di Lui e Avost “Cerviei in moviment”, 
un program di apontaments un 
grum interessants su tematichis di 
atualitàt, imboconadis di riflessions 
e oportunitáts di dibatit leát ae storie 
e aes tradizions de nestre tiere. Teme 
centràl di cheste edizion la Vuere e lis 
cuistions leadis ai dispatriáts. “Come 
simpri — al spieghe Garibaldi — la 
manifestazion si organize in gracie 
dal volontariàt e cence sovenzions 
o condizionaments. Partecipà al 
vàl dî condividi un progjet che al 
fonde lis sós lidrîs te solidarietàt, 
te — cognossince universàl, te 
spiritualitát. Si incuintrin personis 
che a crodin in valórs reái e a tentin 
di promoviju ancje se a somein für 
mode, cirint di fá rét cu la bande sane 
di cheste societát che simpri di plui 
e cole a tocs". 

Par esempli, ai 19 di Lui, in 
ocasion de fin dal Ramadam, e je 
stade promovude in colaborazion 
cul Centri Balducci di Quian une 
zornade par fà incuintrá i migrants di 
diviersis nazionalitáts, fáju mangjá 
insiemi ae comunitát locál in maniere 
multietniche e resoná ducj unîts su 
pes prospetivis des migrazions. Une 
rispueste indirete al Vescul di Udin 
che tai més passáts al veve clamát 
adun dome i migrants catolics. Pal 
més di Avost, sabide 8, si discutarà 
des conseguencis de Prime Vuere 
Mondiál su pal popul furlan e su pe 
sô profugance in dute Italie. Vinars 
ai 14, invezit, al tornarà l'apontament 
cu la Musiche tal Bosc dulà che si 
podaran esibî diviers grups musicái; 
ai 21 protagoniscj a saran i Cosacs e 
la lór storie ingredeade cun ché dai 
cjargnei; final l'ultin vinars di Avost 
cuntune grande fieste. Par tignîsi 
inzornáts al è a disposizion il sît 





internet www.boscodimuseis.it ll 


AVOSTANIS: CHEST AN AI COLONOS "IN ONÓR, 
IN FAVOR". SI CONTIN LIS STORIIS DI PERSONAGS 
DE STORIE E DE CULTURE FURLANE 











La vincjesime cuarte edizion di 
Avostanis, rassegne culturál di Istát 
imbastide de associazion Colonos di 
Vilecjaze di Listize, chest an e à il 
so sproc, ma no un argoment vuide 
particolàr. 

Il sproc al è gjavát für di une 
poesie di Leonardo Zanier sul sberli 
dai zovins cjargnei cuant che a train 
lis cidulis (o “las cidulas”): «mi 
ricuardi las vós/ dai zovins sul pruc/ 
in onór... in favór../ contin i nons 
la speranca/ i amórs di un país». A 
Zanier i vignarà dedicade une fieste 
dentri tal program de manifestazion. 

De assence dal teme al à fevelàt 
cussì Fidrì dai Ros, il diretór artistic 
e “paron di cjase" dal agriturisim Ai 
Colonos li che si davuelg la rassegne: 
«Chest colp no vin programát prime 
un as tematic. Il fîl dal discors di 
Avostanis al è vignüt für di une 
galarie di personags, atuái o dal 
passát, che a àn marcade la storie 
e la culture dal nestri teritori, di 
Pasolini a Cappello, di Ferigo a Leo 
Zanier, par finî cun grups e artiscj 
di vué che a son dentri dal miór dal 
nestri patrimoni creatif.». 

Il calendari, che si pues viodi on 
line ae direzion colonos.it/avostanis 
al previót la presentazion di progjets 
artistics, spetacui teatrái e musicài. 


x 


La rassegne si è inviade ai 3 di 
Avost cu la proiezion di «I Tures tal 
Friül», un document video ecezional 
sul spetacul scrit di Pier Paolo 
Pasolini che al è stát rapresentát tal 
curtîl dai Colonos, cu la regjie di 
Elio De Capitani, ai 25 di Avost dal 
1996. Il video al è stàt riproponüt 
te version restaurade che e sarà fate 
viodi di Rai 5, te sere dal prin di 
Novembar dal 2015. Joibe ai 6 di 
Avost a Scluse, invezit, a son stadis 
protagonistis lis lirichis di Pierluigi 
Cappello e la musiche di Renato 
Miani par un recital cu lis poesiis 
de racuelte «Amórs», lis lirichis in 
lenghe furlane che Cappello al à 
scritis tai agns 90. Ai 8, e je stade 
screade la mostre “Pituris”, video 
instalazion di Bruno Beltramini, che 
e reste vierte tes seradis di Avostanis 
des siet di sere fin a miezegnot, fin ai 
6 di Setembar. 

Us proponìn il rest dal program di 
chest an, cuntune pigule descrizion 
di ducj i apontaments che a restin. 

martars ai ll _ h 21:00 

L'Incerto 

Presentazion dal gnûf libri sul 


Teatro Incerto cun Fabiano Fantini, 
Claudio Moretti, 
di 


Alessandro Venier, curadórs dal 


Elvio Sceruzzi, 
introdus(üts Mauro Daltin e 
progjet editoriál. Il libri al conte lis 
origjins dal grup teatrál a Gardiscje 
diSedean, iregjiscj che ju àn formats, 
la nassite dai lôr sucès e il Friül che 
al è cambiát insiemi cun lór. 

vinars ai 14 _ h 21:00 

30 agns... sunàts! 

Fieste in onór de Microband. Luca 
Domenicali e Danilo Maggio a son 
la Microband, une des formazions 
talianis di teatri comic musical plui 
preseadis ancje tal forest. La serade 
event e vül jessi un omag ai 30 agns 
de lór ativitàt artistiche. 

lunis ai 17 h 21:00 

Provis viertis di culture furlane 

Sis progjets culturái presentáts 
di Maurizio Casagrande e Matteo 
Vercesi, Alberto Fasulo, Alessandra 
Kersevan e Aurelio Venuti, Carlo 
Marsich, Christiane Rorato, Lino 
Straulino. Dai cines su Menocchio 
e i furlans de Transiberiane ae 
publicazion de “Divine Comedie" 
dute par furlan. 

Musiche Paolo 


armoniche, e Giulio Venier violin. 


cun Forte 


joibe ai 20 _ h 21:00 
Di jerbas e di suns 


N 


Mauro Costantini, al à tornât 
a rangjâ lis cjançons dal album 
“Cjamp dai pierdûts amôrs” di 
Giorgio Ferigo & Povolâr Ensemble. 
“Di jerbas e di suns” al met in sene 
la Cjargne e il Friûl, e in chest câs 
la peraule e je chê fuarte e poetiche 
de miôr cjançon di autôr. 

domenie ai 23 _ h 21:00 

Vive la sobrietât! 

Un contribût pe Expo. Cuasi un 
rituâl: l'aromai classic incuintri cun 
Philippe Daverio, grant preseadór 
e ami dal progjet Colonos. In chest 
incuintri, Daverio al fasarà une 
riflession critiche su la Expo di 
Milan, che il so slogan al è *Nutrire il 
pianeta - Energia per la vita”, ancje 
se siór di sugjestion, in tiermins 
progjetuài nol somee mantignî ce 
che al promet. 


martars ai 25  h 20:30 

La nebbia 

Leture seniche di un test teatràl 
inedit di Franco Marchetta che e je 


za stade presentade pe prime volte 
te rassegne che i è stade dedicade 
a Codroip l'an passât. Cun Giuliano 
Bonanni, Fabiano Fantini, Giorgia 
Marchetta, Daniel Samba, Massimo 
Somaglino e la presentazion di 
Alessandro Di Pauli e Anna Gubiani. 


joibe ai 27 _ h 18:00 a Udin 

Il dolore e la grazia 

Presentazion dal libri di Leonardo 
Zanier: Paolo Venti al converse cul 
autór e cul artist Marco Casolo. 


sabide ai 29 _ h 21:00 

In onór, in favor 

Fieste pai 80 agns di Leo Zanier. 
Gigi Maieron al dialoghe cun Leo 
Zanier e conciert cul Cjangonîr di 
Dael e Cjangonîr Furlan e instalazion 
cun dissens di Marco Casolo. Al 
introdüs e al presente Valter Colle. 
Menù cjargnel “secont Leo”. 

Emigrant e sindicalist, Leo Zanier 
al è un dai plui grancj poetis e scritòrs 
furlans. Al è dal 1964 il rivoluzionari 
e simpri atuál “Libers... di scugnî 
la”, voltàt di póc ancje in arap. Al è 
l'autór furlan plui musicát e, par vie 
des tantis traduzions des sôs oparis, 
un dai plui cognossáts für dai confins 
regjonái. 

miercus ai 2 _ h 21:00 

Oggi è sabato sera 

La band dai Luna e un Quarto e 
Maurizio Mattiuzza in conciert, pe 
presentazion dal disc “Oggi è sabato 
sera”, une balade par Primo Carnera, 
in anteprime nazionál. Il disc al 
conte la storie di Primo Carnera, 
l’emigrant furlan deventát il simbul 
di dute une ete. Lis mil stradis di 
une valîs partide di Secuals e rivade 
insom dal mont. La valîs di un che 
al è lat vie. 

domenie ai 6 h 09:00 

A brene vierte 

Une gare artistiche cun  sîs 
scuadris, eogni artistal pues fà calcul 
sul aiüt di altris doi colaboradórs. Si 
scomence aes nf di buinore e si à 
timp fin aes sis dopomisdì par realizà 
une opare-instalazion, doprant dome 
il grum di materiái di scart metàt 
a disposizion tal curtîl, par sierà 
cuntune votazion popolár. Aes sîs 
e mieze di sere, la performance di 
un musicist furlan cetant zovin e 
straordenari, Giacomo Marcocig, 
che e siere chest event di art e ancje 
Avostanis. B eè Redazion 





DUC] AL MARTA 
LA SPLAZE DAL FRIUL: 
GRAU 


Moira Pezzetta 





Cul Istát e il cjalt che al scjafoie, 


ancje nó furlans o cirin une polse 
dal lavór e par ducj i vacancírs, 
ancje dome di une zornade, la mete 
preferide e reste il már. Cuant che 
però si fevele di Friül, al è une vore 
dificil che come prin riferiment si 
imagjini il már. Ma invezit la nestre 
Patrie e à ancje il már, ela splaze dai 
furlans e je Grau. 

Des planuris fin su tes monts, se 
o domandais a un furlan, us contarà 
che si vise che fin di picul là al mâr 
al voleve di là a Grau. 

La storie de isule e je simpri 
stade leade cul Friül, in prin cul 
patriarcját e jere colegade a Aquilee 
e duncje ancje a Carvignan. Daspo, 
cu lis bonifichis e la creazion di une 
viabilitàt gnove, la isule si è leade 
ancje cun Monfalcon. 

La isule, ancje se ridusude a un 
puart pai pescjadórs, e conserve il 
so aspiet magnific: dentri des muris 
e ufrîs al visitadór la citàt viere, cu la 
só struture di "castrum" e i tesaurs di 
architeture paleocristiane tant che la 
glesie di Sante Eufemie, il Batisteri 
e Sante Marie des Graciis. 

Grau, fin prin che a rivassin i 
todescs in vacance, e je simpri stade 
plene di furlans tant che si sint a 
fevelá par furlan plui a Grau che no 
a Udin. 

I furlans, soredut anzians, che in 
prinafrecuentavinlaisulein maniere 
saltuarie, fin che a àn tacat a comprà 
cjase su la rive, a son simpri di plui. 
Dut chest sucés al e stát pussibil 
ancje in gracie de stazion termál, de 
elioterapie e de talassoterapie, che 
a àn rindát la isule famose par dute 
la Europe. 

Par cui che si intint di storie e 
lenghe, nol è di dismente che Biagio 
Marin (1891-1985), un dai poetis 
plui alts in dut il Náfcent leterari 
talian nassût a Grau, al jere iscrit ae 
Societàt Filologjiche Furlane e subit 
dopo de Seconde Vuere Mondial al 
veve aderît al Moviment autonomist 
furlan dal nestri Pieri Pauli Pasolini. 

Intal graisan, il lengag de isule, il 
non di Grau al sune "gravo" che al 
rive dal latin bas e al vàl dî puart, 
ancorament. 

Duncje Grau, al restarà simpri 
il puart dal Friül e ancorament dai 
furlans. E 

Pal Ocse, rispict ac crisi 
il Friùl al è in condizions miór 
di altris. Par fà un pas di plui 
nus mancje dome... l'otimisim 


Linux 











Che la economie furlane e fos in fin 
dai fats sane, si lu saveve za. E che 
il Friül al ves passat miór di altris 
areis talianis la grande turbolence 
de crisi internazionál dai ultins 
siet agns, si lu saveve ancjetant. 
No maravein duncje — almancul sot 
chest profil — lis conclusions de Ocse 
(Organizazion pe cooperazion e il 
disvilup economic), che su incarghe 
de Cciaa udinese e à puartát indevant 
une investigazion su la situazion e 
sui senaris di disvilup di Udin e dal 
so teritori. La Ocse di fat e conferme 
che, dáts ae man, la situazion dal 
Friül e je miór di ché di altris teritoris 
simii, no dome di Italie, ma ancje di 
Europe, e che il Friül al à frontàt la 
crisi in maniere tant plui solide di 
altris regjons e teritoris talians. No 
dome: secont la Ocse, Udin e il so 
teritori a àn potenzialitáts ancjemò 
no esprimudis, tacant dal turisim e 
dal atrat storic e culturál (nô, intal 
nestri picul, o zontaressin ancje ché 
enogastronomiche), ^ potenzialitáts 
che peró par cjatá espression ur 
covente pardabon, par cierts viers, 
un cambi di mentalitàt. 


IL PERICUL DECLINISIM 
La Ocse e viót intal *declinisim" (il 
volé viodi e crodi che lis robis a van 
piés di cetant che nol sedi) il pericul 
plui grant: e chi, propit, tuart ae Ocse, 
no si jal pues dà. Cussì come che no 
si pues no concuardá cul fat che di 
ciert il Friül — ché la sô economie e 
vîf soredut di trafic in esportazion, 
o sedi di une grande capacitát di 
competi a nivel internazionál — al à di 
sburtá l'aceleradór sul front de vere 
inovazion, colegant in mát simpri 
Universitàt, 


plui  "interconetàt" 


centris di ricercje e impresis. 
Insume, cun ricercje vere, che e 
produsi ricjadudis pratichis plui che 
publicazions par inricjî curriculums 


universitaris. 


CUSSÌ UDIN 
Simpri restant che il destin di 
Udin nol pues jessi diszontàt di 
chel de Italie (atuazion e efiet des 
riformis) e de Regjon (che su la só 
specialitàt si impenzissin nùi simpri 
plui menagds), la Ocse e prefigure 
pe Capital dal Friûl e pal so teritori 
ancje la pussibilitàt di deventà un 
“laboratori di cressite": il senari al è 
chel di podé sperimentà gnüfs modei 


di riforme dai sistemis di lavòr, de 
burocrazie, dal benstA social. A leilu, 
dal sigür interessant e “di sfide”. 
Secont la Ocse si scugnarès par 
altri “riviodi in maniere struturál il 
sisteme de burocrazie, risolvint lis 
soreposizions di competencis tra ents 
e normativis regjonáls" e “riviodi 
in maniere struturál il sisteme de 
istruzion, de formazion e dai servizis 
sociài”, che al varés di produsi 
ricjadudis positivis su capacitáts 
ocupazionáls e produtivitàt. Ma, 
soredut, si scugnarès “articolà e 
creà une Aree metropolitane tra 
Udin e i centris teritoriái". Secont la 
Ocse, Udin nol varès di sierási intai 
propris confins e, di altri bande, il 
teritori al scugnarès “relazionàsi 
a Udin par costruî une sole aree 
interelade”. Insume, al ven dit, 
l’impuartant al è lavorà insiemi, 
vé une vision di sisteme. Facil di 
di, forsit (cuasi dal sigür, a dî il 
vér) vué plui dificil ancjemò di fà, 
dopo il *slambrament" dal teritori 
provinciál ela nassite di chés Uti che 
a van a pericul di fâ ancjemò plui 
burocratic e confusionari cualsisedi 
percors. 


CUNVIGNE 

INTERNAZIONÁL 
La Ocse intant e propon un grant 
avigniment internazionál pal lang 
des azions futuris de Agjende che e 
puartaràal Udin dal 2024. Altiermin 
di chest Forum, e scríf ancjemò la 
Ocse inte part finál dal so Report “e 
varès di scomencá la planificazion 
di un secont forum internazionál là 
che e sarà butade une gnove idee 
di citát e un plan di azion che e 
varès di adatàsi ae strategjie che e 
rivuarde ce che al sucedarà intai 10 
o 15 agns a vignî, par fà di Udin un 
laboratori di cressite”. In sintesi: 
tra un póc un prin forum, dopo un 
secont apontament internazionál 
par butà une gnove idee di citàt e 
di futàr dal Friûl. Forsit la Ocse e à 
capit za che ae gnove organizazion 
teritoriál volude de Regjon i volarà 
timp par metisi in moviment (e tra 
metisi in moviment e funzionà e 
je une grande diference...). Intant 
il teritori al va a pericul di pierdi 
ocasions impuartantis di cressite e 
di disvilup. No volaressin pensá che 
al sedi chel che, sot sot, si à 


di vé... E 


voie 





JOLANDA DI COLO: 
aziende locál 
agroalimentár 
in evoluzion continue 


Claudia Sacilotto 
Segretarie regjonál 


FAI CISL F-VJ 





La Aziende Jolanda De’ Colò, cun 
sede a Palme, e scomence la só 
ativitàt intal 1976 tant che produtòr 
di specialitàts: grassinis di ocje de 
tradizion furlane, salmons salvadis 
fumáts e foie gras. 

Vué e prodûs 100 
specialitàts de tradizion taliane 


plui di 


e e je selezionadore di ecelencis 
alimentárs pe alte ristorazion e 
pe gastronomie di dut il mont. Si 
autodefinis une “artesane dal gust” 
ancorade a fuart ae grande tradizion 
furlane di lavorazion des cjars e no 
dome. 

La Jolanda Di Colo, nassude su lis 
olmis de tradizion de famee Pessot 
che le vuide, e je cressude e si è 
ampliade in graciis dal inzen, de 
creativitàt, de inovazion continue e 
di une pigade di fortune. E à rinovát 
di un continui i siei prodots e e à 
ampliát lis sôs liniis gastronomichis 
ancje pe ristorazion, cun marchis di 
ecelence e in esclusive. 

L'impegn al è simpri stát chel di 
ufrî il miór de proprie produzion e 
de proprie selezion che si inricjìs di 
novitàts un an daür chel altri, cun 
prodots di grant lustri, ae insegne de 
cualitàt tant che segn di ecelence. 

E je la uniche aziende produtore 
taliane di foie gras, specialiste te 
saladure e te marinadure di cjar e 
pes e ancje cultore de aromatizazion 
dai prodots cu la fumadure a frét cun 
lens preseáts, e cun di plui esperte 
des tecnichis di cuete dai prodots a 
basse temperadure. 

Plui di 2.000 prodots a catalic 
tra materiis primis, semilavoradis e 
lavoráts che a vegnin di dut il mont, 
a son il risultàt di colaborazions 
comerciàls impuartantis cui miòr 
produtórs e selezionadórs dal setór. 

L'implant produtif, di plui o 
mancul 5.000 metris cuadris, si 
cjate inte zone industriál di Palme 
e al è componüt di tré reparts 
produtîfs: produzion pes, dulà che a 
vegnin marináts e fumáts i salmons; 
produzion cjar, par grassinis di 
ocje, de raze suine mangalica, cjars 
marinadis e grassinis cuetis, cusine 
pe lavorazion dal foie gras. Ben 26 
laboratoris dedicáts a ogni lavorazion 
specifiche cun ché di garanti une 
sigurece e un control de cualitát dai 
prodots plui amplis. Infin la aree 
imagazenament e magazen, sede 
logjistiche pes spedizions su dut 
il teritori nazionál e tal forest. Un 


(al va indevant a pagj. 11) © 





Holaluna, une gnove forme 
1 asil a jasegnove di Tumiec 


Marta Vezzi 





" Alè za di cualchi an che al numar 
civic 5 di Cjasegnove di Tumieg la 
cjase di Elisa Cacitti e je vierte a 
ducj i fruts che a àn dai 6 ai 36 més 
di vite. Holaluna e je une alternative 
al asîl nît: in Cjargne al è l'unic asîl 
di famee (il plui dongje al è a Puartis 
di Vengon). 

“Mi 
educadore professional e o ai tacát 


soi laureade tant che 
a lavorá cun cooperativis tal ambit 
de disabilitazion, in particolár cui 
fruts autistics. Dopo o ai vat i fis, e 
cuant che il gno al veve 8 més, o ai 
tacát a viodi ce che o podevi fà: un tic 
parce che o viodevi che ocupàsi dut 
il di de cjase, de famee, dal mangjá 
mi plaseve. Robe che prin e jere un 
grum lontane: la cjase par me e jere 
dome un passá a fà la doce, a cjoli ce 
che mi coventave e torná a lâ. In chel 
periodi, mé mari mi veve fat viodi un 
articul che pero si riferive a un asíl 
intal Trentin, une realtát diferente 
de nestre. Di li, mi à tacát a balinà 
tal cjâf il fat che a esistevin chestis 
realtáts. O ai scomengcát a cirî plui 
informazions pussibilis, o vevi sintàt 
di une dotore che e puartave i siei fîs 
e cussì o soi rivade ae associazion 
'La Gerla' che i fàs part. Dut chest 
6 agns fa: o soi lade a viodi cemát 
che e funzionave e mi è plasude tant 
come realtát. La associazion si ocupe 
de part burocratiche e mi à dade une 
grande man. 

Dopo, la cjase no jere pronte e par 
di plui o spietavi un altri frut e mi 
soi fermade inmò un moment. Cuant 
che la seconde fie e jere grandute, 
la cjase e jere pronte, o soi restade 
a pît cul lavór, e duncje o ai decidàt 
di provà cheste gnove esperience, 
sburtade dal fat che no vevi di fà 
nissun invistiment. E cussi o ai 
scomencát tal 2012. 

UNE REALTÁT CHE E 
FUNZIONE No mi pari di lavór, 
e je une realtàt che e funzione e se 
a vierzessin altris no si fasaressin 
concorence, anzit! E deventarès plui 
une rét e une colaborazion. Lavór a 
'nd e: dut al sta te disponibilitát che 
tu âs: jo o soi fortunade, o ai i miei 
gjenitórs dongje che tal moment de 
necessitát a son pronts a judámi. 
Fa rét al è impuartant ancje par 


scambiási lis esperiencis, par cressi 
e - parce no - jessi sostituîts (jo o ai 
sierát in tré agns dome une di). 

Pai fruts, l'ideal al sarès che al fos 
un passag jenfri la cengle strente de 
famee e la scuele materne (indulà 
che a son tancj fruts che a àn un 
rapuart tra di lôr un póc limitát. 
Intune scuele di 20 di lór il frut 
intune zornade nol pues rapuartási 
cun ducj). Intun contest come chest, 
indulà che a son in 5, chei e simpri 
chei, si cognossin benon. Jo lu ai fat 
ancje parce che mi soi cjatade che no 
savevi indulà puartà gno fi par che 
al zuiàs cun altris fruts (la realtàt 
tai nestris país e je che a son simpri 
mancul fruts). E alore, o ai pensát 
di fálu jo il puest indulà che gno fi 
al podés cjatási cun altris fruts e te 
maniere che jo o stimi miór." 

LA ATIVITÀT E JE FACILE DI 
VIERZI In didi vué, cheste ativitàt 
si pues vierzile cence dipendi di 
cooperativis, baste dome vé un 
titul di studi adeguát (in tal cjamp 
di educadór, sience de educazion, 
umanistic) o pürsi pues fá une scuele 
serál a Glemone o i cors di formazion 
che ogni tant a vegnin fats in Friûl. 

“Par me al è un lavorà rilassant. 
La sodisfazion plui grande e je 
ché di viodi i gjenitórs che a van 
a cjase contents. Il frut che al ven 
achì al è seguît in dut: dal cambi 
dal panzit, al durmî, al mangjà. O 
fás ativitáts soredut cuant che a son 
un póc granduts: colorá, lavorà cu 
lis farinis. Ogni tant e ven une mé 
amie a fâ ceramiche, nancje tant par 
creá une robe di puartà a cjase ma 
propit par zuiá. O fâs cors di musiche 
e o lin a fà cjaminadis par viodi lis 
robis ator ator di nó. Achì si cjamine 
discoles inte jerbe, si sporcjisi e si 
pues zuià intun spazi cence pericui. 
Tal fa chestis robis e regne la calme. 
Magari i fruts a tornin a cjase sporcs 
ma contents di vé fate une esperience 
divierse.” 

EcussìElisasièinventadeunlavòr, 
e à decidüt di meti a disposizion la sô 
cjase e la sò esperience di mari par 
da, cun grande passion e cun tante 
semplicitàt, un servizi in dì di vué 
un grum domandát, cence trascurà 
la sô famee. Il 

Hevia, la stele de musiche folk internaziona] |l vaita des Asturiis 


che al à un erant rispiet pe nestre tiere 


Christian Romanini 


La edizion 2015 di Folkest (www. 
folkest.com) e à fat tape a Tumiec 
regalant sedi une biele serade di 
musiche, ma ancje une grande lezion 
di rispiet des lenghis e des culturis 
minoritariis: in “catedre”, perdon, 
sul pale Josè Angel Hevia Velasco 
(www.hevia.es), il gaitero asturian 
che al à puartade la musiche de sô 
tiere ator pal mont vendint milions 
di dises. 

Alè famós par vé inventát, insiemi 
a altris, la "Gaita MIDI", ven a stài 
une baghe eletroniche che cun ché 
al sune par abitudin. Il grant sucès 
par lui al rive intal 1998 cuant che 
al publiche il prin album "Tierra di 
nadie' (lat für cul titul 'No Man's 
Land' in cualchi paîs) che dome 
vendàt 1.000.000 
di copiis, e là che si cjate il so toc 


'Busindre Reel' (Reel 


al è il non di une danze tipiche des 


in Spagne al à 
plui famós, 


Higlands scozesis e Busindre al è un 
paisut des Asturiis a 500 m sul nivel 
dal mâr, ndr). 

Vierzintesierantil conciert cuntun 
*Mandi Friül" e doprant simpri il 
non par furlan par clamá la nestre 
tiere, di lunc de serade al à plui 
voltis fat presint la impuartance des 
culturis minoritariis e des tradizions 
culturáls, musicáls e linguistichis 
di ogni popul. E il numerós public 
al à preseade une vore cheste 
sensibilitát, ringraciantlu cun calór, 
in particolár cuant che Hevia al à fat 
une dediche speciál al Friûl cuntune 
cjangon disint “Come lis Asturiis 
ancje il Friül al è une tiere dulà che 
si fevele une lenghe minoritarie: un 
patrimoni de umanitát"! 

Finit il spetacul Hevia, che al 
fevele benon par talian, nus à dát bon 
acet daür dal pale par une fevelade 
une vore cordiál. 

Cemát ástu cognossát il Friül? 

“Prime di dut amîs e mangjative!" 
(al rît, ndr) 

Ce astu cjatàt chi? 

*Cemát che o disevi la mangjative, 
parcè che ancje cheste e je identitàt 
di un popul”. 

Parcè? 

“La musiche popolár e je tant che 
il formadi: un formadi origjinari di 
un lûc al è caraterizát de vite di chel 
teritori. A_puedin jessi lis cjavris, 
lis vacjis, lis pioris... A puedin jessi 
lis monts e cussì chés cundizions 
a daran un formadi tipic. Un paîs 
diviers, cun altris carateristichis, 
par esempli planure e dome vacjis, 
al darà un altri formadi. E cussì la 
identitàt, tant che la mangjative e 
la musiche popolár: i país di mont a 
fasin une musiche fuarte, semplice 
di melodie, 


cun percussions, 


caraterizade de vite di chel teritori, 








HEVIA INTUN DISSEN DI GIOVANNI DI LENA 


che cussi al condizione la identitát". 
Tu fevelavis ancje di amis che ti 
àn fat cognossi il Friùl, vuelistu 
ricuardà cualchi nestri musicist? 

“Par ducj, o ricuardi i amís di 
Folkest: no ti fás nissun non par no 
dismenteá cualchidun. La prime 
volte che o vin tignüt un conciert 
in Italie, dopo de partecipazion 
a Sanremo intal 2000, 
Pordenon e ché date e je ancjemò 


al è stát a 


un grant ricuart par me”. 


De lenghe dal Friùl ce ti 
colpissial? 
“O ai studiát inte Universitàt 


di Oviedo filologjie romaniche e 
ispaniche, parcè che no ai podát 
studiá filologjie asturiane stant 
che no esisteve ché specializazion 
ae epoche. Ma ogni volte che e 
jere ocasion, intal mont academic 
che o frecuentavi al jere simpri 
cui che al ricuardave il Friül e la 
lenghe furlane, dispès argoment di 
discussion tai congrès internazionái 
di lenghis minoritariis”. 
Ástu vût mát di scoltále e capile? 
“Cui 


di cheste lenghe, ma no ai vat 


amîs si fevelave simpri 
avonde oportunitáts par imparále. 
Peró cemát che o ai dit dilunc dal 
conciert, une lenghe no je patrimoni 
dome dal popul che le fevele. Tant 
che l'asturian no lu è dome pes 
Asturiis, il furlan nol è patrimoni 
dome de int dal Friûl. Il Furlan al 
è patrimoni de umanitàt! Dal sigàr 
responsabile di mantignî vive cheste 

lenghe e je la int dal Friàl. No parce 


che une culture e sedi miór di une 
altre, ma parce che lis diversitàts a 
van rispietadis". 
Ce disistu a cui che al dinee lis 
propriis lidris? 

“O pensi che par jessi un bon 
citadin dal mont, tu ás prime di amà 
lis tós lidrîs. Un mont plui unît al è 
un mont dulà che ognidun al ame lis 
sós lidrîs: se tu tu pensis a un lit di 
savalon, tu viodarás che i grans di 
savalon a son plui picui des pieris, 
maun litdisavalonalé plui compat di 
un lit di pieris. E cussi pes identitáts 
parce che ogni pigul 'gran' al sa cui 
che al è e al sa ce che al puarte ae 
comunitàt di ducj". 

A un frut che al ves voie di 
svicinási ae musiche tradizionál 
che consei i dàstu? 

“Chest al è tant impuartant par un 





È LA SGRIFE 


STURIANS FURLANS 
E CJARGNEI TALIANS 
Vie pal so conciert di Tumieg 
l'asturian Hevia al à saludat ducj 
cuntun "mandi" e fevelant al à 
clamát il nestri teritori 


simpri 
"Friül", doprant propit la lenghe 
furlane. Par fortune che al jere lui a 
fánus capi che si jere in Friül, parce 
che intal discors di presentazion dal 
sindic Brollo, dut par talian, no 'nd 
jere olme. 





frut cuant che al à 3 o 4 agns: no vin 
di scomencá cul insegnament di un 
strument, ma al è fondamental che 
al puedi cressi intune famee dulà 
che si feveli di tradizion. Al è tant 
impuartant che e sedi trasmission 
oràl dai valórs tradizionài tra lis 
gjenerazions, dal nono al nevót... 
Chi, a diference dal Nord Europe 
dulà che e je cuasi pierdude, 
ancjemó si manten la tradizion di 
mangjá e fevelà in famee. Jo di frut 
o sintivi lis storiis de mé famee, dai 
nonos, che mi àn colpît il cûr fin di 
pigul e a son restadis dentri di me. 
Cussì cuant che tor dai 10 agns mi 
è vignude voie di fà musiche, par 
me al è stát naturál cjapá la gaita, 
parce che par me al jere un strument 
tant normál, un strument vif che si 
fevelave in cjase". 

Mi à colpit tant la regjistrazion 
dai agns '70 de vôs di to nono, 
che tu às fat sinti in viertidure 
dal conciert: ce disial in chei 
pócs minùts? 

“Al fevele di une cjangon viere. 
Gno nono al jere minadór e dopo 
il lavór in miniere, al continuave il 
lavór in campagne. E lui al cjantave 
dome seal pensave di jessi bessól, ma 
in ché ocasion mé mame e je rivade 
a regjistràlu cuntun magnetofon 
domestic. E je une cjangon par 
asturian: al dis 'Chest vistît ros no 
tu ás di doprálu par lavorá la tiere' 
e fevelant a une femine al continue 
'Se tu tu vuelis che ducj lu viodin, 
metilu sul ramag di un arbul'. E je 
une cjangon popolár cuntun test tant 
semplic". 

Graciis Hevia pe tô disponibilitàt 
e pai tiei insegnaments... 

“Graciis a voaltris, ma prime di 
saludási o ai di diti ancjemó une 
robe. Vué o vin mangját a Verzegnis li 
de 'Stella d'oro' dulà che al è un grant 
salon cul fogolár tal mieg: chel al jere 
il 'Facebook' di une volte. Li la int 
si sentave e il nono al contave simpri 
Tré, 


cinc voltis, simpri chés stessis, dut 


chés stessis storiis... cuatri, 
l'Invier. Li si fevelavisi e la tradizion 
orál e leve indenant. Vué, chest stíl 
di vite no si pues plui fà, ancje se 
al è tant romantic, però almancul o 
podin prová di lâ indevant a fà alc di 
simil, cirint di mantignî in famee la 
trasmission orál de tradizion". 


Dal sigûr la int che e à vude la fortune 


un strument antîc 
che al è tornát a vê 
une gnove vite 





LA BANDIERE DES ASTURIIS 


La Gaita asturiane e je un strument 
musicál a flat simil a une baghe, 
cuntune bisacje pal tignî l'aiar 
colegát a une cane melodiche e a 
une cane par jemplà la bisacje di aiar 
e une cane che e fâs di bordon. Il 
sunadór di Gaita al è clamât 'gaitero'. 

Secont cierts filolics, la peraule 
che 


cu la piel di chest animal si fâs la 


e ven dal gotic 'gaits', 'cjavre', 
bisacje di aiar dal strument (fuelle). 

Par altris studiós la peraule e ven 
di un oboe african, clamât 'al-ghaita', 

CHI SOT A SON SPECIFICATS I NONS DAI TOCS 

cHe A COMPONIN LA GAITA ASTURIANE: 

1. SOPLETE: LA CANE CHE TRAVIERS CHÉ 

SI INTRODÛS L'AIAR 

. PUNTERU: LA CANE MELODICHE 

3. RONCÓN: BASTON DÓS OTAVIS SOT 
DE TONICHE DAL 'PUNTERU' 

4. FUELLE 0 HUELLE, LA BISACJE DULÀ 
CHE SI SOFLE DENTRI L'AIAR 


N 





'ghaita! o 'gheita'. 'Cornamusa' 
e invezit un tiermin latin. Chest 
strument al jere za doprát dai antícs 
romans, e al è pussibil che a sedin 
státs propit lôr a introdusilu te 
penisule iberiche. 

Lis primis notiziis a rimontin ae 
ete di mieg tant che strument popolár 
doprát dai contadins. Intal secul 
XVI a tachin a jessi i prins gaiteros 
professioniscj, ma intal XIX secul il 
strument al veve pierdát lustri, tant 
che a restarin dome pócs musicants 
famós. 

Hevia al à contribuît a fuart ae sô 
riscuvierte e evoluzion traviers la 
creazion de Gaita eletroniche. 

La Gaita tradizionál e je fate cun 
lens diferents: i plui dopráts a son il 
len di bos o di eban. 

E je stade ancje un strument 
'marziál": l’ esercit asturian le sunave 


in bataie. Lu à ricuardát Hevia vie 


di partecipà ae serade e puartarà par | pal conciert di Tumieg cun l'ultim 


tant timp il ricuart di chest musicist: 
sedis pal spetacul, pes peraulis e 
pai 
timp ce ur à dedicát ae fin di serade, 


insegnaments, ma ancje pal 
fermantsi a firmà autograf, a fevelà 
e fà cualchi foto, dimostrant grandis 
disponibilitát e umanitát, come che 
dome i grancj artiscj a san fà. li 


oc: “Chest al à 200 agns: lu sunavin 

in bataie lis trupis asturianis cuintri 
di Napoleon. Un element che al met 
in comun la mé tiere cul Friül: la 
dominazion francese. O fasin simpri 
cheste musiche par saludá il nestri 
public, ma noaltris lu sunin no pe 
vuere, ma pe pâs”. B ee C.R. 

Slovenie f E Me Friül Europe PRESENTADE 
no veve mai delimitàt lis aghis 





Spionac 
e scandui a frenin la 
soluzion 
dai problemis 
di confin tra 
Movenie e Cravuazie 


Tjasa Gruden 





La storie infinide sul confin tra 
Slovenie e Cravuazie che e dure di 
plui o mancul 25 agns si è inricjide 
ae fin di Lui di un gnáf cjapitul. 
Cuant che za al someave che si 
scugnis dome spietà la decision final 
de Cort pe comande ad hoc di bande 
de L'Aia, previodude par Dicembar 
(tant che anunziát de stesse Cort 
ai 10 di Lui), al è rivát un scandul 
intercetazions a creá gnove tension. 
Il gjornal cravuat  VoaltrisMernji 
list al à publicát lis trascrizions, 
e in maniere seguitive ancje lis 
regjistrazions, di doi colocuis tra il 
judig sloven de Cort pe comande 
Jernej Sekolec (chei altris membris 
a son il president Gilbert Guillaume, 
Vaughan Lowe e Brun Simma, sielts 
di Slovenie e Cravuazie di une 
liste predisponude de Comission 
europeane, e il judig nomenát de 
Cravuazie Budislav Vukas) e de 
agjente slovene pe comande Simona 
Drenik, datadis ai 5 di Novembar dal 
2014 e ai 11 di Zenàr dal 2015. 
Dilunc di chestis conversazions, 
Sekolec al à furnît informazions 
risiervadis che arivuardin l'operàt de 
Cort ae agjente slovene, planificant 
cun jé la strategjie miór par influengà 
chei altris judigs. Cun di plui, i à 
anticipát che, par ce che al tocje il 
confin maritim, la Slovenie e varès 
di otignî il 75 o il 66 par cent dal 
golf di Piran. 
UN CUISTION DI AGHIS La 
Cort pe comande, che e je stade 
formade tré agns indaür su la base 
di un acuardi cjapát intal 2009 
tra i prins ministris Borut Pahor e 
Jadranka Kosor (e dopo ratificát dai 
parlaments — in Slovenie l'acuardi 
al è stát confermát ancje midiant di 
un referendum -), e je clamade di 
fat a decidi, in plui che sul confin 
terestri, soredut sul confin maritim, 


teritoriáls des variis republichis che 
le componevin. De delimitazion dal 
confin intal Golf di Piran al dipent 
se la Slovenie e varà o mancul l'acès 
diret des sôs aghis teritoriáls al mâr 
viert, e di consecuence il status di 
Paîs maritim. La Cravuazie e sosten 
che la Slovenie no pues vé dirit a 
plui de metát dal Golf e che lis legs 
internazionàls a garantissin in dut 
câs ae Slovenie l'acés libar e cence 
fastidis aes sôs cuestis midiant lis 
aghis cravuatis o talianis. 

LIS DIMISSIONS_ 


Drenik, dopo la publicazion des 


Sekolec e 


regjistrazions des lór conversazions, 
a àn dat lis dimissions. Il guvier 
sloven, midiant dal ministri dai 
forescj Erjavec e dal prin ministri 
Cerar, al à fat savé di jessi dal dut 
estrani ae vicende, sotlineant la 
dibisugne di vé judigs indipendents 
e super partes. 

Il guvier sloven al à nomenát tant 
che gnûf membri de cort di comande 
de 


cort internazionál di justizie. In 


Ronny Abraham, president 
Cravuazie lis polemichis a van 
indevant, i rapresentants dai partîts 
parlamentàrs a son ducj dacuardi 
che la Cravuazie e varès di abandonà 
la comande. Ae fin di Lui (intant che 
o sin dar a scrivi, ndr) e sarà une 
sentade straordenarie dal parlament, 
ma dal pont di viste legál nol è clár 
se a puedin cessà dal acuardi di 
comande o no. 

Intant, la ministre dai forescj 
cravuate Vesna Pusil e à esprimát 
cruzi pes provis de cuintripart 
slovene di presentá la cuistion tant 
che un cás di spionag, pontant il 
dét cuintri i cravuats. In ogni cás, 
al somee che no si puedi dineà il 
fat che lis regjistrazions a sedin 
stadis otignudis dai servizis segrets 
cravuats che si son dimostràts in 
chest cás plui abii di chei slovens. 
UN STOP CHE SI SPERE 
NOL SEDI DEFINITÎF_ A 
nivel internazionál, ma  soredut 
in Slovenie, si augurin che chest 
scandul nol prejudichi la conclusion 
dal contenziós che al someave aromai 
iminent. La cuistion sul confin tra 
Sloveniee Cravuaziee veve parunpòc 
di timp ancje blocát lis negoziazions 
cravuatis pe jentrade inte Union 
europeane. Fondamentál par rivà al 
acuardi di comande e je stade ancjela 
mediazion de Comission europeane. 
Prime, inte Sierade dal 2005, e 
jere stade la presidente di cumò de 
Cravuazie, e ché volte Ministri dai 
Forescj Kolinda Grabar — KitarovilS, 
a sugjerf al coleghe sloven Dimitrij 
Rupel di dregási a un orghin judiziari 
internazionál par delimità il confin 
maritim. Ancjemò prime - dopo che 
la comission slovene e cravuate 
pal confin, istituide intal 1993, no 
veve produsüt risultáts definitîfs -, 
l'acuardi Drnovšek — RaMan dal 2001 
al veve fat sperà inte pussibilitàt 
di risolvi il contenziós a nivel 
bilaterál, che però la part cravuate e 


à mantignüt par un an dome. li 











Nuie «Grexit», 


pocje Europe 


e une picule sperance 


Marco Stolfo 

TUR Nuie «Grexit», ma ancjemò 
masse pocje Europe. Il brag di 
fier in cont di debit e austeritát 

Font 
Bancje 


tra Comission europeane, 
monetari internazionál, 
centràl europeane, guviers statài de 
Zone euro e guvier gréc al à rivát 
adore a sierási cuntun acuardi, che 
nol contente masse nissun di lór, 
par chei che a son i siei contignts, 
ma che al contente plui o mancul 
ducj par vie che la detule «alc al 
è ale e nuie al è nuie» e val ancje 
a Bruxelles, a Washington, a 
Francfurt, a Berlin e a Atenis. 

Tes ultimis setemanis di Jugn e tes 
primis di Lui si àn palesát ad in plen 
i problemis di fonde de Europe che 
e je — soredut il fat che e je masse 
pocje — e des politichis europeanis 
che a mancjin. 

KK Cun di plui, e je tornade a 
saltá für a fuart ancje une cierte 
propagande, ^ miscligade 
disinformazion e 


cun 
dogmnatisim, 
soredut in cierts ambients, su cierts 
miegs di comunicazion e intal Stàt 
talian. Dut chest si lu à viodît in 
ocasion dal referendum che il guvier 
Tsipras al à convocát ai 5 di Lui 
par regjistrà la volontát popolár in 
cont de propueste di acuardi fate 
indenant dai interlocutórs de Grecie 
(e cun ché di vé plui fuarce tes 
gnovis tratativis, soredut cuntune 
vitorie dal 'no': ché che i leve miór 
a Syriza). 

KK% Tal so discors in Parlament dai 
26 di Jugn, il premier gréc al veve 
domandat il vót a pro dal reerendum 
e al veve doprát ancje peraulis di 
ordin tant che sovranitát, massime 


par vé il consens de diestre greghe, 
fate 
indenant dal guvier a pro dal 'no' 


ma in nissun moment ché 
e jere une posizion antieuropeiste. 
Propit par chel il 'no' al à vingüt e 
propit par chel, dopo dal vót, la plui 
part des fuarcis politichis greghis 
a àn poiát il gnûf inviament des 
tratativis. 

c La consultazion, però, di plui 
bandis e jere stade piturade tant che 
une sielte tra euro e dracma e a pro 
o cuintri de Europe 'tout court', no 
dome de bande dai media, ma ancje 
dai politics. Tal Stàt talian lu àn fat 
sei Renzi, cun ché di mostrási il plui 
amion de siore Merkel, sei Salvini e il 
M5S, par mostràsi e vonde. Inaltrò al 
à fat compagn il vicecancelîr todesc 
Gabriel, che al à definit il risultàt dal 
referendum tant che la demolizion 
di chel ultin puint che al jere tra la 
Grecie e la Europe: une declarazion 
cence fonde juridiche e cence sens 
politic, cemát che si viót cumo. 
xK Par sigür la situazion de 
Grecie e reste grivie. E je compagne 
ancje ché di une Europe che e reste 
a miezis, cui Státs che a pensin 
ognidun al so «particulare» e che a 
àn plui patît che promovát l'acuardi 
finál. Cui che al salte für miór di 
cheste situazion e je la Bancje 
centràl europeane, che però di 
bessole no je avonde. La sperance 
e je ché che ducj a vedin imparade 
la lezion e si movin par saltà fàr di 
ché dimension intergovernative che 
e fás simpri plui dams. E je une 
sperance picule, ma tocje tignîle e 
dai fuarce: i antícs a disevin «spes 
ultima dea». E 












CAMPAGNE ABONAMENTS. DANUS UNE MAN 


sestuTUFoi Le ROBIS 
CUINTRI DAL FRIÙL? 


Aboniti a La Patrie dal Friül cul 
Cont postal nr. 12052338 
intestàt a «La Patrie dal Friùl» Glemone. 
O aboniti midiant bonific: 
IBAN IT32 V063 4063 8801 0000 0001 208 
li de Casse di Sparagn dal Friül-VJ, sede di Glemone (UD) 





LA MANIFESTAZION 
DAI 11 DI SETEMBAR 
PE FIESTE NAZIONAL 
DE CATALOGNE: 
TAI ULTIMS AGNS 
E À FAT SIMPRI 
SCJAS. CE CHE SI 
FÀS CHE 





UFIGÀI CATALANS A ZURIN DI LOTÀ FIN AE 
ULTIME GOTE DI SANC (INCISION SEC. XIX) 


* 

Ai 11 di Setembar dal 2013 a fa 
notizie vie par ducj i media mondiái 
e jere stade la cjadene umane di 400 
km clamade La Via Catalana cap a 
la Independència (Vie Catalane fin 
ae Indipendence) inmaneade de 
Assemblea Nacional Catalana, une 
cjadene umane par scjavagà dute 
la catalogne dal Pertús fintremai 
Alcazar cuntune une partecipazion 
di sù par jù un milion e 600 mil 
personis, 500 mil di chestis inte aree 
di Barcelone. 

Lan passat a Barcelone 1.800.000 
personis a àn disegnát su doi dai 
viài principài de citàt un grant 
“V” a strissis zalis e rossis (i 
colórs de bandiere catalane) lunc 
undis chilometris e passe, cuntune 
impressionante dimostrazion di 
mobilitazion popolàr ma ancje di 
capacitát organizative. 

Ogni an pe fieste de Indipendence 
catalane che e cole ai 11 di Setembar, 
si organize alc che al fás scjas. 

Cheste volte la iniziative, batiade 
Via Lliure a la República Catalana 
(Vie libare ae Republiche Catalane), 
si propon di jemplà la Meridiana di 
Barcelone dal Parc de la Ciutadella 
fintremai vie Rosselló Pòrcel. Si trate 
di passe cine chilometris di viái che a 
sarandividàtsindîssezionsdedicadis 
ai temis principài de mobilitazion 
pes elezions dai 27 di Setembar, 
viodudis tant che moment central 
intal percors pe indipendence. Si 
fevele duncje di ecuilibri teritorial, 
diversitàt, solidarietát, vierzidure 
al mont, sostenibilitát, avualiance, 
inovazion, rinovament democratic, 
educazion e culture, benstà e justizie 
sociál. Il colór de mobilitazion di 
chest an al sarà il blanc, segnát però 
di piculis frecis di cetancj colórs che 
a compagnaran une grande frece che 
e mostre la strade pe libertát e che e 
corarà dilunc di dut il percors su lis 
mans de int, come une grande onde 
che e rivarà fin li dal Parlament 
catalan. Lis iscrizions dai volontaris 
a son tacadis dal més di Lui. Bl ee 
internazionalitari/LPdF 

l'ultim lavòr di dj 
Tubet al puarte gnove 
vite al rap furlan 


—— Natascia Gargano 








"Jess", par lâ für des nestris presons 
e par tentà di torná a cjatà il nestri 
Jessi. Al zuie sul dopli significát de 
peraule *jessi" (cun o cence acent) 
l'ultin lavór dal rapper Dj Tubet, 
alias Mauro Tubetti, che lu firme cul 
ex rapper dai Primo Impatto crew 
Ryuu (Emanuele Zucchiatti). «La 
cjangon e je impuartante parcè che 
o vin un altri rapper in marilenghe» 
al dîs Tubet «dopo il percors di DIh 
Posse, Carnicats e Dj Tubet o podìn 
zontà ancje Ryuu. Duncje o sin ae 
tierce gjenerazion di rappers in 
lenghe mari: un biel fat pe sene hip 
hop regjonál che e sta cressint sedi 
pal talian che pal furlan, sedi tant 
che numar di artiscj che tant che 
nivel des rimis». 
COLABORAZIONS 

Di colaborazions e sperimentazions 
Tubet nol è gnáf. Di resint al à 
presentàt il singul “Praise the 
Almighty" (preà l'Onipotent), nassát 
in rét cul artist gjamaican dancehall 
reggae Mikeylous, e cjantát in 3 
lenghis: patois gjamaican, talian e 
furlan. Il toc al stàt trasmetàt ancje 
di radios inglesis e gjamaicanis. 
Il video uficiál, diret dal congolés 
SouleymaneKane,alàlacolaborazion 
dai atórs furlan Giuliano Velliscig e 
congolés Oscar Kabeya. Par scoltà 
chescj tocs e tancj altris che l'artist 
di Nimis al à metàt adun in chescj 
agns, o cjatais une gnove compilation 
che si pues discjamá sore nuie ae 
direzion: — https://soundcloud.com/ 
djtubet. «E ten dentri cjangons 
di plui stîi di reggae e rap, sedi in 
tiermins vocái che strumentái» al 
dis Mauro «a son sperimentazions 
cun dutis lis manieris produtivis dal 
atari al campionator 12 o 16 bit, ai 
sintetizadórs analogjics fin a rivà al 
pe dal di di vué. Oltri che une varietàt 
produtive e di gjenar, o vin ancje 
une varietát di lenghis miscligadis, 
dal furlan al gjamaican al farsi al 
francés al talian, cun rimants ancje 
ae musiche popolàr». 

TUBET PES SCUELIS 
Vonde? Eh no, parcè che Tubet al è 
ancje impegnata pandi la marilenghe 
tes scuelis: «O soi brauròs che i fruts 
di une scuele di Trep Grant a fasaran 
pe lór recite il toc “Aghe” che o vevi 
scrit agns indaür a partî des ideis di 
laboratoris fats cun fantats disabils» 
al conte «une biele gnove par me e 
pai fantats dai CSRE (Centris Socio 
Riabilitatifs e Educatifs)». Cun di 
plui, il rapper di Nimis al e tornát 
a fâ rimis tes scuelis dal Ial par 
sostignf «cheste robe epocál dal 
furlan curicolár», che us vin contát 
tal ultin numar de Patrie. E 





“Adieu Monsieur Federico”, 


Pomae dai Fik a Federico Tavan 


Natascia Gragano 





«O dis graciis ae mé strie e a chés 
sucessivis, che mi àn dát voi colór de 
tiere e dal forment, compagns di chei 
di nissun. O dîs graciis a chei cheaàn 
la mé etát che mi àn dat la solitudin 
par deventá poete». Al tache cun 
chescj viers in musiche, intune sere 
di Istát te basse furlane, l’omag a 
Federcio Tavan, poete di Andreis che 
nus à lassáts tal Novembar dal 2013. 
Proietáts tal mûr i voi colór tiere dal 
zigant bon, fotografáts di Danilo De 
Marco. O sin tal Parc de barcjesse 
di Palacál, in localitàt Volpares. Tal 
palc, i emozionáts Flk, storiche band 
de musiche in marilenghe: Cristina 
Mauro ae vós, Stefano Montello 
ae ghitare, Davide Corso al piano, 
Lors Luise aes percussions e 
Flavio Zanier al cuintribàs. Cun lór 
ancje il clarinetist Francesco Socal 
e il Cuartet di arcs Pezzè. Chest 
conciert-event a jentrade libare 
inmaneát dal Comun di Palagàl in 
colaborazion cun Scras al presente 
il disc unplagged “Adieu Monsieur 


La Náf Spaziál 


Federico", 12 tocs folk-jazz, li che i 
Flk a voltin liberementri in cjangons 
lis poesiis di un «pari mat e speciál», 
chel stes “Friedrich von Tafan” che 
al jere za stát protagonist dal lór 
album dal 1997 “Re Noir”. Ma inmò 
prin, chest omag al è un «at d'amór», 
cemt che al dis Montello. Parce che 
Federico al è stát «compagn assurt di 
ridadis e di bevudis, cun lis sachetis 
simpri plenis di domandis». «A son 
in tancj, cumò, a tiràti pe gjachete — 
al recite Montello tal monolic che al 
intitule e al siere l'album, pensant 
ai tancj “tavanians” dal ultin mint 
— ma jo ti ai viodût vaî, Federico, 
poiát su la mé spale. E par me al val 
dome chest: il rest a son cjacaris». 
Montello, che a Volpares al gjestis 
une fatorie sociál, al dis sierant il 
conciert: «Chi Federico al sarès stàt 
ben. Chest al è il puest dal acet. No 
stin a dismenteálu». E Federico, là 
vie in ché sere cjalde di plene Istát, 
al è stát di lus. A noaltris, almancul, 


nus à someát propit cussì. E 


Chista 'e n'éis 'na conta pai nins, éis 'na storia vera, da mats. 


Al disivuot d'avost dal otantedoi, apena jessüt dal ospedál ma soi serát in 


cjamera, 


ai metüt doi armarons e un comodin denant la puarta. 


Po me soi metàt sul liet coma un astronauta. 


De four de la puarta i me clamava ducj: "Jes! Jes!". "No, no! 'E soi ch'e 


sgorle 


inta la náf spaziál, no stei desturbáme, vó 'e sei de un antre mont". 


E i passava li ores... Intant jo incrosave steles e galassies e ucei strambus. 


Al speciu al faseva da oblò e al sofit da firmament. 


E de four, mitant preocupáts: "Jes! Jes! Ah, diu, al è mat!" 


Jo 'e continuave a sgorlá, incjamò doi mil ans-lüs e sarés rivát sul sorele. 


Li ombrenes sui mûrs e i rumours de li machines i faseva al sussàre dal 


motour 


de la náf spaziál. E 'i son passáts doi dîs... 


"Jes! Jes! No mangestu? Ah, diu, al è mat! Paràn jù la puarta!" 


Ma la puarta a resisteva. E jo, in alt, pi in alt! E de four dut un rumour: 


"Jes! Jes! Ce faistu uvi? Dai mo, sù, nin! Ah, diu, al è mat!" 


"Lassáme stà! 'E soi su la náf spaziál. 'E scjampe, e al mont lu jót lontan 


e 1 omi pici pici... " 


E "i son passáts trê dis... 'I àn sfuarcát la puarta, 'i àn parât jù i armarons 


e al comodin. 


Jo ju spetave, platát sot al liet. 


"AH, DIU! 
'I SON RIVÁTS 
I UMANS!" 


Federico Tavan 





ERRATA CORRIGE 


Tal numar di Lui in cheste pagjine al jere un erór te didascalie dal dissen: 


la fantate piturade no je la regjiste Ruth Borgobello, ma le atore Maeve 


Dermody. Si scusin pal fal. I 





| Simpri bogns 


Jacques Le Goff, 
L'Europe contade 


ai zovins, 


Udin 1998 


—— Laurin Zuan Nardin — 


A 


“Dopo póc plui di tre oris di svol, un 
omp partít di Parigi (o di Frankfurt) 
al rive a Istambul (par antíc 
Costantinopoli), une grande citát. Al 
è in Turchie e ancjemó in Europe. A 
Istambul al travierse un stret brag di 
mâr sun tun puint di cualchi centenár 
di metros e al è simpri in Turchie, ma 
no plui in Europe. Cjaminant in pócs 
minüts, al è passât da la Turchie 


d'Europe e la Turchie d'Asie". 


E scomence cussì cheste opare 
divulgative dal grant storic francés 
(1924-2014), che la Filologjiche e à 
vüt editát inte traduzion par furlan 
di GianFranco Ellero. A jerin i agns 
des lecs in favór de lenghe furlane, 
prime ché regjonál (1996) e po ché 
taliane (1999). E su la onde di chest 
gnüf interés, la SFF e pensà ben 
di meti a disposizion dai zovins (e 
magari ancje des scuelis) un studi 
di alt nivel, ufiert no plui par talian, 
ma in marilenghe. 

Idee meritorie, ma salacor buride 
für un póc masse di corse. In efiets 
nol somee che si vedi tignüt cont 
de necessitát di curà la lenghe cun 
atenzion. E cussì no si pues fà di 
mancul di marcá i tancj talianisims. 
E, piés ancjemò, lis ossilazions di 
scriture e di grafie: mît al convîf cun 
mito; Diu cun dios; cjáfs cun capos; 
l'articul plurál i cun ju; Belgio cun 
Belgjo; aeroplano cun reoplano e v.i. 
Inta ché stesse pagjine (63) o cjatin 
meti in pîds e meti in pins. Altris 
inciertecis a rivuardin l'às dal relatif 
che a voltis apostrofát pe elision, e 
altris voltis no: a p. 54 inte stesse 


e 


frase: “...Ch'e permet di calculá la 
fuarce che tire... *. 

E po: Cristofar no lu vevi mai 
sintàt. Cristoful sì. 

A] displás chest pressapochisim. 
AI da scuasi la idee che la lenghe 
furlane e sei cussi, une robe di 
cireumcirche. E al displás propit 
par vie che la opare e je meritorie. 
Si viót che cui che le à scrite al à une 
percezion clare dal insiemi de storie 
de Europe e al sa meti adun ducj i 
tocs dal puzzle par furnî une vision 
complete e coerente. 

Di segnalá a son ancje lis notis 
(vincjeune) che il tradutór al zonte 
insom dal libri, par sclarî cualchi 
passag e ancje par vierzi une 
barconete sul Friül e su la sô storie 
in paralél e in confront cu la storie 
de Europe dute interie. 

Biei ancje i dissens e lis cjartinis 
gjeografichis di Tonino Cragnolini 
che a zontin colór e vivarositát al 


libri (cirche 90 pagjinis). E 


^ fiae furlan 


Bete di Spere 





LEON 





Nassùts jenfri i 23 di Lui 
e i 22 di Avost 


Segn di aghe (no, no, o stavi 
dome mateant: al è un segn di tiere 
come ducj i segns furlans) 


Proverbi: Miór cent dis di leon 
che une di di leon. 


Il leon al è il re di ducj i animái, 
juste? No, naturalmentri. 

Pai furlans, l'unic vêr re dai animài 
al è il purcit. Duncje, al contrari di 
chei altris leons, il leon furlan nol è 
ni egocentric, ni masse sigür dal so 
fat. Anzit: al stà li, un pdc in bande, 
savint che nol rivarà mai a jessi il 
numar un, parcè che un Sant Denél 
o un speck di Sauris de sô cuesse no 
si rivarà mai a tiráju für. 

Jessint un leon, però, al è famós 
par jessi braurós, tant brauròs che 
nol à póre nancje di là cuintri dai 
telegjornái e là al mâr jenfri lis dôs 
e lis cuatri. 

Tant braurós che al è bon di cirî 
parcament in plen centri di Udin in 
timp di Friuli Doc. 

Tant braurós che une volte un leon al 
è jentrát in curve Nord al Friuli cula 
maie rosse alabardade. 

Il segn dal leon al è dominát dal 
soreli, tant che i buteghîrs di Lignan. 
Cheste carateristiche e  spieghe 
avonde ben parce che in Friül i leons 
no son dispès in buine forme. Cun 
di plui, il leon al ten un grum ae sô 
“criniere”, e cun dute la ploie che al 
cjape, al è plui facil cjatà un triestin 
che al lavore di domenie che petenà 
1 siei cjavel. 

Ve chi il cuadri de situazion: in struc, 
jessi un leon in Friàl nol è propit 
come jessi un leon te savane, al è plui 
come jessi une vacje intun gjalinár, 
o un forest (come un dal Venit o de 
Lombardie) in Cjargne. 

La costelazion dal Leon no si le viót 
tal cîl dut l'an. Se tu le cjatis a est póc 
dopo dal tramont, al vàl dî che e sta 
rivant la Primevere. Se tu le viodis 
prime dal tramont, tor misdì, al vàl 
dî che tu ás parát jù masse Tocai. 


Sport: Ogni di, un leon al jeve e 
al sa che al à di cori plui svelt dal 
tapis roulant. Ma prime ricuarditi di 
impiálu. 


Bèes e vacancis: la miór 
soluzion par preservà tacuin e polse? 
Il zoo di Lignan. Par ducj i leons, 
mangjà e durmî a gratis. Dome un 
difiet: pocje privacy. Il 

FRIÜL 

IL SORELI, 
LA ATMOSFERE, 
LA NATURE 
Tai prins dis di Avost, il soreli si 
cjate a metát strade jenfri il solstizi 
di Jugn e l'ecuinozi di Setembar e 
e va indevant la sò corse aparint 
e in rive jù tal orizont, scurtant la 
durade dal di e slungjant ché de 
gnot. Al condure il timp cjaldon, il 
scjafoiag e la umiditàt fin ae vignude 
des primis ploiis che a rinfrescjin e 
che a finissin di sglonfà lis pomis 
pe lór ultime maturazion prime des 
vendemis. 
VORIS DAL CICLI 
AGRARI 

Tal més dal solion il contadin al 
pues polsá, ancje se tai ultins dis 
di Avost al pronte semplis, sintinis 
e cuines par jempláju di aghe (une 
volte a vignivin sistemáts dilunc roiis 
e riui) par slargjà lis dovis e cussì 
tornà a dáur la lór tignude perfete 
pai prossims mosts. Te cjanive si 
improntin ancje ducj i imprescj e i 
contignidórs pes vendemis che a son 
dongje, che a van laváts e netáts in 
maniere perfete. Tal zardin si tegnin 
di cont tapéts di jerbe ancje sigurant 
la umiditát costante, si tornin a 
plantà pigui pomárs, si metin in 
Grant 
lavórsu la mont cui arments tai ultins 


ordin lis cisis ornamentals. 


més di cjampei, intant che sul már 
al va indevant la stagjon de pescje. 
Si fas la racuelte des nolis. Tai orts 
lis feminis a semenin lidrics, salatis, 
rucule, ravanei, 


latuiis, savórs, 


valeriane, spinazis, vuaìnis, fasüi 


nanui, cevolis e a tornin a plantá 
brocui, 


lidric ros, indivie, verzis, 


fenoi e civole. Il 

AL AUTOR 

Gjavát für di “Il grant lunari dal 
Friûl. Sants, fiestis e tradizions dal 
cicli dal an” (Pasian di Prát, 2012): 
oringraziin l'autór pe disponibilitàt e 
pe colaborazion Il «€ Redazion 





[scene on cano rors | 
19/5- 2015. La Assemblee 


dal Clericàt 


cuarante agns fa 


Redazion 


| ASSEMBLEE DAL CLERO 1975 | 


Un grant moment 
di comunion e di sperance 


pre Antoni Beline 





Te messe di avót ai Sants Ermacore 
e Fortunát di domenie ai 19 di Lui 
a Aquilee, si è ricuardát un moment 
storic pe Glesie locál e pe nestre int. O 
vin pensát di meti jù un pocje di ché 
storie parcè che la robe piés e sarès 
ché di no savé che e je stade. E une 
storie che e reste dome te memorie di 
chei che le àn vivude no va lontan. 


1975- 2015. La Assemblee 


dal Clericát cuarante agns fa 


In chei dis achì la storie e à 
segnàt un bot che forsit in pócs di 
lór a àn sintàt. Tai dis di Jugn di 
cuarante agns fa si è metude adun 
une vicende uniche: la Assemblee 
dal Clericát de diocesi di Udin, cun 
a cjàf l'arcivescul Battisti. 

Si podarès sintîsi lontans di chés 
cuistions se no si provàs a insuazà il 
dut. Une storie che e veve dismot za 
di un pdc un trop di predis che a vevin 
tignüt a batisim il Moviment Friûl 
tal scomencá dal 1966 e te Mozion 
dal Clericát tal 1967. Ancjemò 
prin, a vevin tacát a domandà une 
Universitát pal Friûl. I argoments no 
mancjavin, ma a jerin in pócs a bati 
la grancasse par fasi sintî. Bonsignór 
Battisti al à 
prestà orele a ce che chescj predis 


vude la sensibilitát di 


a disevin, ma forsit no fin insom il 
cür. Dut cás, in chel timp une Glesie 
- che si podarès clamále profetiche 
pe sô int - e faseve sintî la sô vôs, 
une vós für dal coro. Nancje a nivel 
politic chestis posizions a plasevin 
trop, parce che tal palesális - par 
fuarce - a deventavin une critiche, 
par vie che i sorestants no lis vevin 
realizadis. Un Friül sierát tun destin 
decidüt di altris e une dirigjence 
politiche imberdeade tes glagns de 
macropolitiche de Vuere Frede e tai 
berdeis des ideologjiis dai partîts. 
La int? Simpri plui sotane, cence 
vôs o almancul la sô vôs no je stade 
regjistrade de Storie documentade. 
Cussi, in chel clime, par man di 
e di altris 
54 predis e cul vescul, a pensarin 


pre Checo Placerean 


di meti adun il clericát udinés par 


prová a meti ordin dentri de diocesi. 
Leint i ats de Assemblee e i coments 
di chel periodi, si pues viodi benon 
la presince dai protagoniscj e intivà 
Di Glesie 


minorance  organizade 


il clime. une bande 
Furlane, 
e compate ator di pre Checo. Di 
ché altre, un grup che al veve tant 
che protagonist principál pre Pieri 
Biasat che a sô volte al veve daár il 
grup di Lettere Friulane; tal mieg, 
la maiorance, chei che pre Toni 
Beline al clamave i GUC: i predis 
de Glesie Udinese Cidine ... 
peró no tasevin e ancje i GUI: Glesie 
Udinese Indurmidide. A cjâf de 


assemblee il vescul Battisiti, scuasit 


che 


sclicát di tantis pressions. Für di ché 
assemblee, une stampe invelegnade 
che cualchidun e  alimentave. 
Intun clime par nuie idiliac, e jere 
une grande oportunitát par fá une 
fotografie dal Friül in rapuart ae sô 
Glesie e pal aiar gnûf che al rivave 
di Rome dopo il Concili Vatican 
secont. 

Il struc al è stát un document, li 
che la Glesie udinese si cjapave 
caric de valorizazion de lenghe e de 
culture dal popul, ma che di fat no 
jere rivade a cjatà une sintesi tra lis 
diviersis animis. 

Laconclusionlelassinaes peraulis 
di pre Checo, ditis la buinore dai 25 
di Jugn dal 1975: 


* (...) Une glesie che no sa riscjá in 
chest mont, no je sigure sul dulà che 
e va. E reste simpri un mani di pale 
in man di cualchidun. Come che al 
è sucedát... Par la cuál, o scugnin 
riscjá. Cjalait un fenomen, chel de 
emigrazion. Cent agns di emigrazion 
di masse o vin vit. Nó, vino cjapát 
lis lór posizions? Vino patít cun lór 
o sino státs i predecessórs dai uficis 
di colocament pes massariis? Masse 
voltis no vin podùt alcá la vôs, parcé 
che, se le algavin, o pescjavin i píts a 
cualchidun.. 

(...) Un predi al pues fà dal ben 
dome se al è cul popul come un pes te 
aghe. E alore, se no sês cul popul, o 
sarés cun cualchi altre aghe.” W 





Ai 25-27 di Jugn dal 1975 e je stade 
fate la Assemblee dai predis de diocesi 
di Udin. Un fat di straordenarie 
impuartance pe novitát e pal grant 
e franc dibatit che si è svilupáts in 
chei tré dîs tra i predis e pes sperancis 
che e veve impiadis te nestre glesie. 
Si jere a 10 agns de conclusion dal 
Concili,. Tune grande clime di dialic 
e di confronti. Mi impensi che pre 
Checo Placerean tal prin intervent 
al à scomencát cul domanda di lei 
il verbál de ultime assemblee dai 
predis fate “ai timps dal patriarcje 
Bertrant”, seguide di une grande 
ridade gjenerál. 
O ripuartin culi une memorie inedite 
di pre Antoni. 

pre Roman Michelot 


K Inte mé vite o ài vude ocasion 
di vivi tancj avigniments in maniere 
indirete, traviers de relazion e des 
sensazions dai protagoniscj. O feveli 
di fats come la rivoluzion francese, 
ché russe o altris grancj moments 
che a àn verementri dividude la 
storie intun prin e intun dopo. O 
crót di vé podüt metimi in sintonie 
cui protagoniscj parcè che une 
esperience simile, plui in pigul ma 
compagne te sostance e te cjarie 
emotive, le ài vivude in chel an e in 
chei dîs. Moments di vere comunion 
e di vive sperance. 

xK O vevin dibisugne, dopo dai 
disastris economics e plui ancjemò 
spirituài di Zaffonato e in ché clime 
di sfás e di disperazion che si le 
palpave dapardut, dal seminari ae 
ultime canoniche. Po stài che la 
grande dibisugne nus vedi fat viodi 
plui biel di chel che al jere il fat, 
ma par me a son stadis zornadis 
straordenaris. 

XK Le vevin preparade a dové, cun 
relazions, discussions, dibatiments, 
barufis, strategjiis, cenis, bevudis, 
ridadis... 


cemüt clamà il nestri ategjament 


Diu, ce zornadis! No sai 


spirituál: se goliardie o ingjenuitát 
o fede mistiche. Parcè che bisugne 
jessi dome ingjenuis o mats a pensà 
di cambià une struture reazionarie 


par costituzion come la glesie. 
Epár o jerin convints. E cuant che 
si partive a buinorone des nestris 
monts par vignî jü a incendiá di 
vivarositàt la barache, si sintivin 
come i partigjans cuant che a levin 
a puartà une svintulade di libertàt. 
“i E cuant che sore sere si tornave 
sù, stracs di vueli sant e cun cualchi 
gotut di plui, o sintivin di vé metàt 
un tasselut gjenuin par une cjase 
gnove. Bisugne jessi státs li come 
che o sin státs nô, il nestri grop di 
Glesie Furlane, par capt ce che o 
intint di dî. E ogni volte che o lei 
il vanzeli di Zuan, chel di Nicodem 
che al à di tornà a nassi, jo o pensi 
a colp ae assemblee dal *75. No mi 
vergogni gran: mi sint e mi sintarai 
simpri fi di ché assemblee. 

“i In chei dîs benedets o ài sintude, 
pe prime volte in maniere cussi vive, 
la sodisfazion e la braüre di jessi 
furlan e di jessi predi. Mi soi sintüt 
a part di un grant popul e di vé un 
gran destin ancje par chel che al 
rivuardave il so avignî. Ancje l'ultin 
paîs dal mont, come chel che o jeri 
jo, mi à someát une robone. Parce 
che al jere un tasselut de glesie e 
dal popul furlan. 
xK Si à tacát, 


394 predis, e si à finît, tal vinars 


tal miercus, cun 


dopomisdi, cun 315. A bastaressin 
chescj numars, che no si son ripetüts 
plui, par dí la grande sperance dai 
predis furlans e se a son salvadis. 

XK Si veve za tal cjaf la idee di 
assemblee permanent. Se po dopo il 
vescul e il consei pastorál e la cubie 
curiál a àn fat là in vacje il progjet 
di une diocesi in stát di assemblee, 
la colpe no po jessi ni di pre Checo 
ni di Borgo, ma di chei che a àn 
simpri vüt il tamon e che a àn zuiát 
a fà i democratics savint che, une 
volte sierade l'assemblee, il comant 
ur sarès tornát a lór. Al è il cás dal 
Vanzeli: dal diaul che al torne cun 
siet diauluts un piés di chel altri. 
Chest al sta a dimostránus che la 
curie e la jerarchie e je propit di 
“istituzion divine”. par 


ledrós. li 


Magari 

EEG Promovüt in storic da la art ni 

ma rimandat in furlan. (JOLANDA DI  COLÒ: 


Document dai predis 





I predis de diocesi di Udin, dats 
dongje cul lór vescul in assemblee 
plenarie ai 25-26-27 di Jugn dal 
1975, dopo di jessisi impegnáts a 
font su lis problematichis religjosis 
e pastoráls de lór mission di predis, 
a àn croddt lôr dove di proponi ae 
atenzion di chei che a crodin e di 
chei che a àn a cár il ben de lór tiere 
un pocjis di riflessions a rivuart de 
glesie locál e dal contest sociál dulà 
che e je insedade. 

Lór partant: 

A - A afermin, in comunion cun 
dute la glesie, la funzion specifiche 
di cheste lôr glesie local che e je ché 
di contài al mont la salvece in Crist 
e di proclami la veretát e la pâs par 
ducj i oms di buine volontát. 

B - Dutune cul lôr vescul, a 
rispietin lis sieltis politichis dai oms, 
cence butási in concorence o tignî 
man a partîts, e chest par podé restà 
tal lór puest e judá i oms a vivi la lór 
storie, liberantju di ogni paronance 
e clientelisim, dant il bon savór 
religjós ae lôr vite e restant lûs dal 
mont e sál de tiere. 

€ - ^ tornin a bati sul dirit e 
su l'urgence che il vescul, cun 
dute la comunitát diocesane, al 
disi publichementri la sô ancje su 
cuistions sociáls, cuant che chest al 
diven di profondis esigjencis umanis. 

In particolar: 

I - A son convints che chei che si 
strussiin tai svariàts lavórs e che a 
stimin il lavór come fonde dal ben di 
ducj a àn dirit di dî la lór e di sintîsi 
part integrant de glesie, pe ricjece 
che i puartin; soredut: 

- a presein chei predis che van a 
vore, 

-simetindebandedesorganizazions 
sindacáls e parasindacáls cuant che 
a difindin i dirits dai lavorents, 

- si sintin in plen di lavorà cun 
ducj chei che si sacrifichin par vie 
dal just, a ogni nivel: in sede local, 
statàl e internazionál. 

2 - Si sintin impegnáts par jessi 
presints a fâ alc di concret in chés 
situazions là che al mancje alc e che 
e covente, pal moment, une suplence 
tal 
cultural, sburtant tal fratimp par che 


setór  caritatîf, assistenzial, 
i problemis a vegnin disberdeáts in 
sede politiche. 

3 - Considerant l'emigrazion e 
l'imigrazion fats dolorós e peáts 
ae industrializazion sfuargade di 
cualchi zone de tiere cul abandon di 
chés altris ae depression, e di secui 
cjapáts dentri cul scugnî lâ vie de lôr 
int, ur proponin a di chei che a àn 
responsabilitát e podé politic: 

- di incrementà i puescj di vore te 


tiere furlane, 

-disfrancjáil Friüldichéssclavitáts 
militárs e nainis burocratichis che a 
scjafoin il so normál svilup, 

- di proviodi come cu va, in màt che 
chei che a tornin a puedin reinserísi 
te lór int, sintintsi tal fratimp dutune 
cun chei predis che a son pal mont 
par assisti, come predis e come oms, 
1 emigrants. 

4 - A fasaran in mft che chei che 
a àn sielzüt di plantási in cheste 
glesie, dopo di vê bandonade la lôr 
riunde, a cjatin un biel acet, justizie 
e solidarietát, domandantjur però di 
vé rispiet pai valórs de tiere che a 
son ospits. 

Ə - Cussients di partignî ae "Patrie 
dal Friùl", vere e proprie nazion, di 
fat cjapade dentri te struture dal 
stát talian, i predis a domandin 
che al vegni protezüt il patrimoni 
culturàl dal Friül di ogni tentatîf 
di nivelament e di messedament 
disonest, pretindint in particolár 
che: 

- lalenghe furlane, e compagn pes 
zonis là che si doprin, la slovene e la 
todescje, e sedin lassadis libaris tes 
glesiis, a vegnin metudis tes scuelis 
e a vedin place ancje tal aradio e te 
television, 

- si rispietin e si ur dedi une man 
a ducj chei che, cence lassási doprà 
di nissun, a lavorin e si impegnin 
par valorizà dut ce che di so cheste 
nestre tiere e à produsüt e e prodàs 
ore presint. 

@ - Si metin de bande di chei 
che a lavorin tal mont de culture, 
di chei che a lotin par che a vegni 
fate l'Universitát furlane, di chei 
che si impegnin, seont i principis de 
justizie, par valorizá la scuele, cence 
dismentea la scuele libare no statál, 
e in plui: 

- a cjalin al progrès sientific e 
culturàl come ae strade drete par che 
l'om al puedi afermási come persone, 
ancje in sens religjós, 

- a vierzin bibliotechis, archivis, 
locái de glesie udinese a vantag di 
ducj. 

Par concludi i predis de diocesi di 
Udin a son convints che no si pues 
predicjáil vanzeli cence metisi dentri 
inte storie e partant si impegnin a 
studiá plui a font 1 problemis fin 
chi tratáts, par cjapá une vere e 
autentiche responsabilitàt no dome 
in glesie, ma ancje tal cjamp sociál 
e cultural, in mát che ducj a sedin a 
part dal ben comun, ancje chei che 
cumo a son metáüts di bande. Il 


Udin, ai 27 di jugn dal 1975 
Il moderadór: pre Gjldo De Santa 





La «Storie de art in Friül» al è un libri 
impuartant che al palese cualchi difiet 


—— Laurin Zuan Nardin — 


a Nu 


IL MOSAIC DAL BON PASTÓR A AQUILEEE 





A 


Aromai al è deventát scuasit un 


salot leterari di culture furlane, il 
salon dal Consei di Palag Belgrát a 
Udin, li che vie pai ultins més si son 
presentáts une biele schirie di libris 
impuartants pe lenghe e pe culture 
furlane. L'ultin protagonist in cheste 
suaze al e stát Bepi Agostinis, 
protagonist de bataie par istituf un 
teatri stabil furlan, che, magari cussi 
no, no si à rivát ancjemó a otignî, e 
di tantis altris iniziativis a pro de 
lenghe furlane. 

Ai 9 di Lui, di fat, al e stát 
presentát il so libri "Storie de art 
in Friül", publicát in gracie de 
Provincie di Udin e de Fondazion 
Crup, cul patrocini dal Comun di 
Udin, e de Agjenzie Regjonál pe 
Lenghe Furlane. Une opare che pe 
prime volte e fronte la materie da la 
art für par fàr in lenghe furlane, cu la 
colaborazion dal studiós Zuan Carli 
Menis. Agostinis, che al è curadór de 
rubriche de la Vita Cattolica “Storie 
de art furlane in lenghe”, si è ispiràt 
pe só opare ai libris di Aldo Rizzi 
e Giuseppe Bergamin e ae “Storia 
dell'arte del Novecento in Friuli" 
di Licio Damiani. Il risultàt al è un 
lavór dal dut gnáf e origjinàl di 650 
pagjinis, scritin maniere divulgative. 
Tes peraulis di Agostinis “Un imprest 
che o speri al sedi util ancje tai cors 
di culture furlane o pai insegnants 
des scuelis indulà che si puartin 
indevant progjets sul furlan”. 

Sot, la nestre recension par cure 
di Zuan Laurin Nardin. (Redazion) 


Bepi Agostinis, Storie de art in 
Friál, Udin, 2015 

*Daáür dai ultins studis fats, l'om 
de preistorie, tal timp plui vieri 
(paleolitic inferiór e mezan) in Fridl, 
nol à lassát nissune testemoneance. 
Chest al è facil capîlu par vie che in 
ché ete il nestri teritori al jere dut 
glacát, dome te ultime fase, ven a 
stai, tra il 100.000 e 10.000 p.d.C. 
la presince dal om preistoric in Friàl 
e je confermade da lis discuviertis, 
ma une vore pocjis dal prin periodi 
plui vieri e dome te zone dal Cjars. 
Simpri di plui invezit lis scuviertis 
tal periodi di mieg e tal final”. 


Cussi e scomence cheste lungje 
panoramiche su dute la storie de art 
in Friùl, che e partis juste apont de 
preistorie, par rivà fintremai ai nestri 
dis. Di art in Friül a àn vit scrit in 
tancj, ma fin cumò, dome par talian. 
Par chest e je cussì impuartante 
cheste vore di Agostinis, za preset 
cultór de lenghe e culture furlanis. 

Impuartance che si viodile ancje 
dome intal numar di presentazions 
che a vierzin il libri, dal president 


` 


de Provincie, che e à patrocinade 
la publicazion, dal president de 
fondazion CRUP, dal assessôr ae 
culture dal comun di Udin, dal 
president de Arlef, dal president 
de Filologjiche, dal diretôr de Vite 
Catoliche e di Zuan Carli Menis, 
che al à furnide la consulence. E in 
plui, l' autôr stes al conte la gjenesi 
de sô ricercje che e je nassude sicu 
aponts par conversazions par une 
radio. E cheste gjenesi si le viôt 
benon leint il libri. Vâl a dì che la 
lenghe e sint in maniere ancje grivie 
di une impostazion orâl, pluitost 
che no scrite. E cussì no si contin 
i anacoluts, lis ripetizions, lis frasis 
che no si sierin, lis imprecisions, i 
difiets di puntuazion. 

Pecjât: une vore cussì precise e 
ricje di nozions e varès meretade 
une revision de lenghe plui curade. 
Massime in considerazion dal fat che 
e varès ancje di sei un strument di 
doprá intes scuelis. 

No cate chestis considerazions, 
al reste un libri interessant, passe 
cuatricent pagjinis di notiziis su 
architets, scultórs, pitórs furlans (il 
plui grant Zuan Antoni de Sacchis, 
cognossüt tant che il Pordenon) o 
ben che a àn operát in Friül (1 plui 
grancj, i doi Tiepolo, pari e fi), su 
lis lór oparis, su lis glesiis che a àn 
vat furnidis, su la ereditàt che a àn 
lassade daür di lór. E cun di plui 
descrizions critichis di cuadris, di 
liniis, di colórs, di clár e scár fatis 
cuntune siore competence. 

La opare e je completade di un biel 
dizionari dai tiermins tecnics e dai 
moviments artistics. 

Un biel libri, ma che al varès ancje 


podît sei une vore miór. li 


aziendelocálagroalimentár 
in evoluzion continue' di 

veterinari e doi tecnolics alimentárs, 
cun di plui, a controlin e a ispezionin 
che dutis lis materiis primis dopradis 
e distribuidis a sedin conformis aes 
normis e di cualitát massime. 

La Jolanda di Colò e je in posses di 
ducjicertificáts UE parsezionament, 
stagjonadure, fumadure e cuete di 
cjar e di pes, dal Certificát par trafic 
in esportazion in Cine, Russie, Hong 
Kong, Emiráts Arabis Unîts, di 
Certificát Halal, di Certificàt Kosher 
e di Certificát BIO. 

E opare in ben 15 diviers País! 

E à plui di 4.000 clients che a 
apartegnin prin di dut ai doi setórs 
HORECA e NORMAL TRADE e e 
je ben supuartade di plui o mancul 
100 agjenziis dislocadis sul teritori 
nazionál. 

Il so faturát al è cressàt in maniere 
progressive dai 11.582.293 intal 
2009 ai 13.878.655 euros intal 2014, 
pûr vint patît ancje il bloc de trafic 
in esportazion bande la Russie che 
intal 2013 al rapresentave il 10,41% 
dal so faturát forest. Chest faturát 
al e stát recuperát daurman di une 
plui grande penetrazion viers altris 
marcjáts tant che Slovenie, Ongjarie, 
Svuizare e Cravuazie e in mancul 
misure bande chei altris státs CEE 
e extra CEE. 

Ancje l'aspiet ocupazionál nol è 
indiferent e al à regjistrát un aument 
progressif rivant a 40 dipendents, cul 
6896 di lavoranzie feminine, che lis 
sós 'mans' a san garantî produzions 
di ecelence intal segn de semplicitàt, 
inte cualitát. Bl ee L. 





Avis 
Glesie Furlane 
e invide a Zui 
par sierà il 405° 
de sò fondazion 


Domenie ai 23 di Avost, aes 6 
sore sere a Zui inte Plef di Sant 
Pieri a sierà il 40sin di Glesie 
Furlane: cjantáts Gjespui, a 
vignaràn presentadis lis ativitàts 
di chest an e i progjets pal 2016. 
La serade si concludarà li de 


Polse di Cougnes.ll 

DULA 
CJATA LA 
"PATRIE" 
Séstu 
i ; proprietari di 
MAYA une edicule 
o une librarie che e varès gust di 
vé «La Patrie dal Friùl»? Aprofite 
de nestre ufierte special «Met für la 





Patrie»: contatinus ae nestre mail (info@ 
lapatriedalfriul.org) e si metarìn dacuardi 
par furnîti il gjornál cuntune ufierte 
pardabon conveniente. 

Par cumò «La Patrie dal Friùl» si cjatile 


7) SASA RISPARMIO In dutis lis filiâls 


FRIULI VENEZIA GIULIA " 
n de Casse di Sparagn 


Friùl-VJ. Te librarie, ediculis e tabacherie 
dal Friùl, li di: 

* LIBRARIE FRIULIBRIS Vie Piave 27, UDIN * 
LIBRARIE LEONARDO di Maura Pontoni, Vie 

C. Colombo 6, PASIAN DI PRÁT * LIBRARIE 
TARANTOLA di G. Tavoschi, Vie Vittorio Veneto 

20 - CP. 236, UDIN * GJORNALÀR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN * EDICULE DAL 
OSPEDAL di Zanoni, Giorgio snc, Placiàl S. Maria 
5/2, UDIN * ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place Vittoria 
2, MERÉT DI TOMBE * LIBRARIE MODERNA 
di Zavagno Sante, Cors Roma 34, SPILIMBERC 
(PN) * PAOLONI OMAR - Place Concordia 5/1, 
Orsaria - PREMARIÁS * EDICULE CURIOSITÀ 

di Della Schiava & Cavallo, Place San Valentin 28, 
VISEPÈNTE * EDICOLA MEDEOT LIVIANA, Place 
Marconi 23/a, GARDISCJE (GO) * EDICOLA 
CHIUSSI MASSIMO, Vie Ciotti, GARDISCJE 

(GO) * EDICULE PERS di lez Alessandra, Via 
VOstermann 7, CUAR DI ROSACIS * CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) * TABACARIE - Ric. LOT di Asquini 
Cristiana, Vie Rome 67, CODROIP * MINIMARKET 
di Savio R. & C. (S.A.S.), Vie Udin 22, Maian (UD) 

* CARTUFFICIO di Franciulli Tiziana, Via Modolet 

2, Romans dal Lusinc * GIO-CART di Capolicchio 
Patrizia, Via Latina 1, Romans dal Lusing * 
TABACARIE-EDICULE di Ursino Alba, Corso Friuli 
27, Migjee * EDICULE Alessandro Bon, via Gramsci 
3, Flumisel * CARTOLIBRARIE Amalia Malacrea, 
place Roma 3, Dael * EDICULE "Marta", via Udin 

1 Maian * 





della Misericordia 

(938 AGNS DE PATRIE) « 
DIRETÒR RESPONSABIL ANDREA VALCIC, 


COLABORADÜRS MAURO DELLA SCHIAVA, 
GIOVANNI DI LENA, VENUSIA DOMINICI, 
NATASCIA GARGANO, TJASA GRUDEN, 
ANTONELLA LANFRIT, MARIO MARTINIS, ROMANO 
MICHELOT, ZUAN LAURIN NARDIN, MOIRA 
PEZZETTA, LINDA PICCO, ELISABETTA PITTANA, 
OSCAR PUNTEL, CHRISTIAN ROMANINI, CLAUDIA 
SACILOTTO, MARCO STOLFO, MARGHERITA 
TIMEUS, WALTER TOMADA, DREE VENIER, MARTA 
VEZZI, PIER ANTONIO ZANINI, DAVID ZANIRATO. 
«e» L'UFICI DI SEGRETARIE DI GLEMONE AL È VIERT 

AL PUBLIC CUN CHEST ORARI OGNI MARTARS 
DES 15.30 AES 17.30 **: REDAZION E AMINISTRAZION 
VIA BASILIO BROLLO, 6 - 33013 GLEMONE 
(UDIN) - TEL. / FAX 0432 981411 -*« LA GNOVE 
E-MAIL DE PATRIE - INFO@LAPATRIEDALFRIUL. 
ORG «ee VEN A VIODI - WWW.LAPATRIEDALFRIUL. 
ORG -*: PROGJET GRAFIC E IMPAGJINAZION --- DREE 
VENIER, PIER ANTONIO ZANINI - GTOWERIIT eee 
STAMPARIE LITHOSTAMPA S.R.L., PASIAN DI PRÀT 
+.. MENSÎL AUTORIZAZION TRIBUNAL DI UDIN N. 20 
DAL 21.06.1984 «-- PROPRIETÀT CLAPE DI CULTURE 
«LA PATRIE DAL FRIÙL» «** «LA PATRIE DAL FRIÙL» 
E VEN PUBLICADE CUL CONTRIBÜT FINANZIARI 
DE REGJON FRIÜL - V. J. 

+. | ARTICUI A SON SCRITS IN LENGHE FURLANE 
E CU LA GRAFIE UFICIÁL DE REGJON FRIÜL - V. J. 
UNION STAMPE PERIODICHE TALIANE. 


ABONAMENTS +°% l'abonament al dure 
un an (undis numars) e al tache cul mês daspò 
che il boletin di Ccp al è riváttai nestris uficis. Il 
gjornâl e i regâi a rivaran cjase dai abonâts par 
pueste. Aboniti sul Cont postâl n. 12052338 
Friûl» 
Sul boletin impensiti di scrivi la forme di 
abonament. O aboniti midiant bonific: 
IBAN n. IT32 V063 4063 8801 0000 0001 
208 - Casse di Sparagn dal Friûl-VJ, Sede di 
GLEMONE (UD) Sul bonific impensiti di scrivi 

intestát a «La Patrie dal Glemone. 


e-mail cul to indirs complet. Abonament par un 
an (sie pe Italie che pal forest) 25,00 Euros; 
(viód sul sit www.lapatriedalfriul.org ae 


pagjine CEMÜT ABONASI). 

A TU PAR TU 


LIS MANS DI CATINE 


Ce che a disaressin dal Friûl di vue, chei che a àn fat la sô storie 


Catarine Pecude e je nassude a 
Solescjan di Manzan ai 19 di Fevrár 
dal 1812 di une famee nobiliár 
furlane. E jere la uniche frute di 
une nidiade di siet fis. Daspò di une 
educazion repressive e rigorose a 
Udin cu lis muiniis dal Educandát, 
chel che al sarès deventát il famós 
“Uccellis”, tal 1829 e torne a cjase 
e e cjape in man la aziende agricule 


de famee. La campagne furlane, i siei ^ 


ritmis, lis sós atmosferis, a son stadis 
di grande impuartance par cheste 
scritore cetant peade ae sô tiere. Tai 
agns Cincuante dal Votcent e provarà 
ancje a scrivi par furlan, scombatint 
cul editor Le Monnier pal dirit di 
esprimisi in marilenghe. Tignini dùr, 
e rive a puartdle für, e cussì tal 1863 a 
jessin doi volums di contis. E murarà 
ai 15 di Avost dal 1887 tal so borc 
di Solescjan. Sepulide tal cimitieri di 
Udin, e polse dongje di Pieri Corut. W 


CATINE INTUN DISSEN DI GIOVANNI DI LENA 


“Séstu bon di scosolà i cesarons?". 
Siore Catine e pàr un monument ae 
civiltàt contadine. Sentade daür de 
taule grandonone, cun devant un 
cól di verdure di ramonda, il biel 
grumalon blanc a cuvierzi il vistît 
neri e un fagolet par tapon i cjavei. 
Plui che une contesse, mi pár une 
brave massarie, di chés che a àn 
mans grandis e grant cür. Daùr di 
jê, sul spolert, un pignaton di tiere 
cuete, ros, che al barbote sepidiu 
ce, intune lenghe misteriose. Ché de 
fam. Ma ce profum! Jerbis taiadis, 
verdure, l'ardiel a dislidisi inte 
fersorie, pevar, ai e cevole. Mi pàr 
di jessi tornát frut, cuant che la 
none e preparave il gustá par dute 
la famee. E il spolert al someave 
la bocje dal infier, dut ros di boris, 
nulint di resine di len. Mi senti e o 
tachi a lavorá, cidin, spietant che e 
seti jê a fevelà par prime. No sai se 
plui par rispiet o plui par póre di jessi 

















fastidiós. “Mi plás fevelà cuant che 
o lavori. Mi plás pensá a vós alte, 
lavorant. E sarà une ereditát cjapade 
sù infamee. Ciertis voltis al pues jessi 
pericolós, sástu, ninin. Une reson 
par jessi stade slontanade dal colec, 
a Udin, e je stade ancje cheste. No 
podevi tasé. E aes muiniis o ai ben 
dit ce che o pensavi. Ma al è stát un 
ben, in fin dai conts. Ti imagjinistu 
se o ves tasüt e o fos deventade 
badesse?". E sclope intune ridade 
che e pararés une frutine, plui che 
no la icone de leterature realistiche 
de Patrie. “Come femine o varès voie 
di diti che il Friül al varès dibisugne 
di rinassi, e di scuvierzi la sô anime 
mascje. Mascje come che si dis chi 
di nó, ven a stái di femine. Prove 
pense: tropis vós di femine sono 
stadis mai scoltadis inte nestre 
Patrie? Tu podaressis contális sui 
déts di une sgrife di poleg. Civiltàt 
patriarcjál, ti disin. Ma a sbaliin la 

idee che e sta inte fonde di cheste 
societàt. E je vere che il patriarcje 
al comandave. E divuardi a disubidî! 
Ma cui jerie ché buine di comandi 
a di lui? La mari. La femine. E se 
il Patriarcje al decideve lis porzions 
dal gustá, la clâf dal camarin e jere 
ben peade inte cinture de vecje." 
Le cjali come inmagát, intant che e 
scosole e che e riduce, e ogni tant, 
come che e fos une pirule di salùt, e 
bute jù un cesaron crût. “Vonde cui 
vuestris leterâts, inteletuâi, poetis, 
penarûi. Brâfs, pal amôr di Diu, ma 
ae fin de fiere le menin simpri di chê 
ande, la meste scjaldade. Provait a 
lassâ che ancje lis feminis a podin 
pandi la lôr idee di Friül. Cui isal 
plui autonomist, seontri te, l'om che 
al semene o la femine che e cove? 
Che e ten dentri la vite. Le cure, le 


p? 


sdoplee!". Clár che la rispueste mi 
pàr sigure, duncje o ai miór no disi 


nuie e lâ indenant a scosolá cidin. 


“O sin nó che o restìn a cjase in timp 
di vuere o di migrance. E se cualchi 
volte i omenuts si lassin cjoli vie 
di chei siums orents di glorie, bon, 
provait a domandái a une mari, o a 
une fie, se ur plás il cjamp dal onór, 
là che si mûr par une bandiere! Cu 
la forcje ve, ti parin vie". Verissime. 
Nuie ce zontà. Ma ben jé e va 
indenant: *E la lenghe? No ise mari? 
Si le da al frut cul lat dal tetin. Il 
vocabolari dal afiet, dal amór, de 
tenarece. Ma ancje chel de rabie, dal 
riviel, vignüt sù dolç come lis freulis 
e dûr come i sterps. Ancje su chest us 
sdrumin jù, voaltris masclis, simpri 
svelts a imparà la lenghe dal paron 
par lecá i siei stivài”. Ce femine 
straordenarie, Catine! Parcé mo no 
vegnie studiade a scuele tant che 
Verga? Che a son contemporanis, a 
fevelin di problematichis similárs: 
la leterature realistiche, la fam, la 
puare int. E je vere che in Italie a esist 
dome che la cuistion meridionál, ché 
setentrionál no le àn mai pandude. E 
siore Catine, par di plui, e je ancje 
une femine. Duncje... “Duncje un 
altri pont di contá al feminil, par 
un progjet furlan dut gnûf e fuart. E 
puarte a cjase ancje chest: la tiere. 
La sapience antighe contadine no je 
dai oms, ma des feminis. O sin nó 
che o vin imparát il timp che al spiete 
al cidinór dal grim, chel dal coltà 
cun pazience e sperance, e ancje 
alfin il timp dal cjapà sù, dal gjoldi 
insiemi. Visiti ninin che la culture 
contadine e je  profondementri 
peade ae femine. Tiere e mari a 
son dós peraulis par indicà un stes 
concet. No tu violentis la tiere cun 
chei striaments di laboratori. Cemft 
ju clamaiso cumò?” Mi vignarès di 
dî OGM: “Braf, propit ché robe li. 
O sés voaltris che o pensais di vé il 
podé di savoltá lis cjartis, di stricà 
il mont intun grum là che dut al è 
compagn, pituràt cul stes colór, 
profumát cul stes odór. E parce po? 
Dome par vendi prime, di plui, e plui 
ae svelte. Par fâ un frut a vuelin nàf 
més. E je vere che par voaltris dut si 
limite ae sudade di cualchi minát...o 
ancje di mancul, no mo ninin?". Ce 
sapience, siore Catine. O cjali lis 
sós mans. Grandis, plenis di tiere. 
Profumadis di lavór e di pazience. 
Mi vignarès voie di bussális, no come 
che si fás a di une contesse, ma a di 
une “done mari”. Cul cár agrát. Ma 
mi straten. Che se no rivi a scosolà 
par timp ducj i cesarons e je buine 
di dámi la juste prionte. Cun buine 
pâs dal mignestron. E 


